Eri diren presoen osasuna ere «lehenesteko» eskatu du Sarek Iruñean | Politika | Berria\nEri diren presoen osasuna ere «lehenesteko» eskatu du Sarek Iruñean\nOsasunaren Nazioarteko Eguna da gaur, eta larriki eri diren hamazazpi euskal presoen egoera bistaratu du Sarek, «salbuespenezko» espetxe politikaren eragina eta espetxeetako arta falta salatuta. Iluntzean hainbat herritan eginen dituzte elkarretaratzeak.\nEri diren presoen aldeko elkarretaratzea, gaur, Iruñeko ospitaleko biribilgunean. SARE Tamaina handiagoan ikusi\nOsasunaren Nazioarteko Egunaren harira, Sarek elkarretaratzera deitu du gaur Euskal Herriko hainbat herritan. Iruñean eguerdian bildu dira, ospitaleko biribilgunean, eta ilunabarrean bertze hainbat herritan eginen dituzte protestak, eri diren euskal presoak aska ditzatela eskatzeko.\nEuskal presoen eskubideen aldeko mugimenduak jakinarazi duenez, hamazazpi dira egun larriki eri diren euskal presoak, eta bi arazo nagusi dituzte. Alde batetik, euskal presoei ezartzen zaien «salbuespenezko» espetxe politikak osasunean eragiten die, Sareren hitzetan: «Bakardadeak, zigorraren luzapenak eta urruntze politikak eragin zuzena dute preso dagoen pertsonaren osasunean, eta ezegonkortasuna, arazo psikologikoak, antsietatea eta harremanak garatzeko arazoak sortzen dituzte». Gaixo diren presoen kasuan, gainera, gaixotasunari aurre egiteko aukerak murrizten ditu espetxe politika horrek, Sareren arabera; gertukoen babesa, bizi baldintza duinak edota konfiantzazko medikuen jarraipena ez izateak «eragin zuzena» baitu. Bertze alde batetik dago espetxeetan dagoen osasun arta falta, eta, beraz, preso guztiek pairatzen dutena: «Espetxeak berak instituzio gisa, hala nola zentroak, medikuen jarrerak eta baliabide faltak osasunean eragin negatiboa izaten dute. Espetxeek ez dute behar bezalako osasun zerbitzua emateko aukerarik eskaintzen, eta are gutxiago COVID-19ak eragindako egoerak eskatzen dituen neurriak errespetatzeko aukera». Sarek gogoratu du osasuna «pertsona guztiei dagokien eskubidea» dela, «baita preso diren pertsonei» dagokiena ere, eta hori ere «lehenesteko» eskatu du: «Ezin dugu onartu segurtasun politiken aitzakian presoen oinarrizko eskubideak zapaltzen dituen politikarik. Preso orok konfiantzazko mediku edo psikologo baten laguntza jasotzeko eskubidea du».\nLarriki eri diren preso «batzuekin» azkenaldian «urrats garrantzitsuak» egin direla uste du Sarek, baina oraindik ez dela egoera konpondu: «Politika honen ondoriorik larrien eta dramatikoenaren lekukoak gara, espetxean bizia galdu duten euskal presoen zerrendak gora egin baitu azken urteetan». Salatu dute, gainera, presoak sendatzeko askatu beharrean «gaixotasunak atzera-bueltarik ez duenean eta heriotza ate joka denean» askatu ohi dituztela. Aldaketarik ezean, egoerak hala jarraituko duela uste du presoen eskubideen aldeko mugimenduak: «Salbuespen politika hau desagertzen ez den bitartean ondorio lazgarri hauek bizitzen jarraitu beharko dugu».\nEgoera aldatzeko, eragile sozial, sindikal eta politikoen «inplikazioa eta laguntza» galdegin dute: «Denok izan behar gara salbuespenezko espetxe politika amaitzeko bidearen parte, behin betiko presoen eskubideak errespeta ditzaten eskatzeko, espetxea ere gure gizartearen zati bat baita. Denon artean, konponbidearen eta bakearen bidean, lortuko baitugu euskal presoen oinarrizko eskubideak betetzea, eta gaixo larriek bizi duten sufrikarioa amaitzea».\nIruñean eguerdian egin bezala, bertze herri batzuetan iluntzean eginen dituzte elkarretaratzeak: erraterako, Itzubaltzetan, Ondarroan, Lekeition (Bizkaia), Etxarri-Aranatzen, Lesakan (Nafarroa) eta Beasainen (Gipuzkoa).


Erabat egia ez den arren historia ez dela errepikatzen, ez da gezurra ere “Nihil novum sub sole “ (Deus berririk ez eguzkipean) esaera zaharra. Giza komunitateetan beti daude bakan batzuk nola edo hala besteei agindu nahi dietenak, botere irrika asetzeko gai direnak erabiltzeko jainkoak, ideiak, hierarkiak, beldurrak eta gorrotoak. Krisiaren izaera ekonomiko eta energiazkoarekin batera buruzagi, nagusi eta tiranoen ezaugarriei erreparatzea komeni da. Arrastoa jarrai dakieke historian barrena.\nIrudian, Donald Trump 2015eko abuztuan Greenvillen (Hego Carolina) AEBetako lehendakaritzarako kanpainan emandako mitin batean. Hitzaldia hasita berehala gezurtatu nahi izan zituen bere bilo horiak gezurrezkoak direla esanaz iseka egiten ziotenak ‘The New York Times’ bezalako egunkari handietatik, ‘El hombre del peluquín’ (sic) eta antzekoekin. Entzuleen arteko emakume bat igoarazi zuen publikoki frogatzera Trumpek ileak bereak dituela. Telebistako kazetariekin ere egin izan du eszena bera. Populu xeheari lasaitasun mezua zabaldu nahi zion: itsusia izan edo astakirtena izan daitekeela, bai, baina ez faltsua.\nAsko dira oraindik irentsi ezin dutenak Donald Trump bezalako gizon xelebre batek lortu izana munduko inperio nagusiaren lehendakaritza bereganatzea. Pailazoa, astakirtena, munstroa… “Hala ere, geroztik ohartu gara kanpaina burutsua egin duela, hanka sartzeak ere ondo kalkulatuta eginez. Demagogoa, jende ikusezin, baztertu eta desklasatuen buruzagi bilakatu nahi izan du elite agintariaren kontra. Egin duen bideak oroitarazten ditu antzinako tirano greziarrak, Atenasko Pisistrates esaterako, gai zirenak herri xehearen haserrea erabiliz agintearen jabe egiteko”.\nHitzok AEBetako hauteskundeen biharamunean idatzita daude “Donald Trump, bere orrazkera bitxia eta David erregea” artikuluan. Egilea, Christian-Georges Schwentzel historiagilea, berrikitan plazaratu duena La fabrique des chefs, Buruzagien jitea, estiloa. Antzinako Grezia eta Ekialde Hurbileko historian berezitua, Akhenatonengandik Donald Trumpenganaino pasatu diren agintari ugari erkatu ditu liburuan.\nBuruzagiak, jefeak, xefak, izan tribuenak, estatuenak edo gerrarienak. Jendarte guztietan botereak liluratzen ditu batzuk betidanik, historiaurrearen akaberatik, Mesopotamian bezala Egipton edo Grezian. XXI. mendean berriro agintari karismatikoen aroan sartu gara, Schwentzelen aburuz, II. Mundu Gerratik landa erregimen autoritarioak hondoratzen ikusi ostean, faxismoa lehenik, geroago sistema sobietarra ere erori zen, Latino Amerika gehienean diktadurak amaitu… Agintari boteretsuen itzultzea hasi zen Vladimir Putinekin 1999an. Gero ikusi dira guregandik hurbilago Victor Orban Hungarian, Erdogan da horien baliokidea Turkian.\nTrumpen kasura etorrita, azken hamarkadetan AEBetako bizi politikoa elkarren artean banatu duten bi familia aristokratikoei egin die aurre. Lehenik Bushtarrei, errepublikanoen buruzagitzarako lehian Jeb Bush eliminatuz. Akabo Bush III… eta agur Clinton II, Hillary bera klan politiko boteretsu bateko printzesa izaki.\nTrump bera ere aristokrata da, esan nahi baita aberats handia, baina baztertutako aristokrata, duela 2.500 urte Grezian ugaritutako tiranoak ziren bezala (Atenasko Pisistrates, Korintoko Kipselo...). Denek herri xehearen egonezina erabiliko dute oligarkiaren klan nagusiei gaina hartzeko. Herri xehea establishmentaren aurkako argudioekin jokatuz erabiltzen Vladimir Putin izan da gure garaietan lehena.\nJendearen beldurrarekin jokatuz, hasteko. Gizakia funtsean beldurtia da, dio Schwentzelek, eta beldur hori erabiliko dute Mesopotamiako lehenbiziko buruzagiek. Gosetearen beldur baita jendea, xefak bere burua ezartzen du populuaren eta eguraldiaren, ondorioz uztaren eta janariaren, berme diren jainkoen arteko bitartekari. Zer besterik egin dute gaur Trump edo Putinek beren herrikideen ikararekin? Beldurra esku batean, propaganda bestean. “Ez da Machiavelli jaio arte itxaron beharrik makiabelismoa aurkitzeko jendarteetan”.\nMunduan behin eta berriro ikusi da hauteskunde araututako sistema bat autoritario edo monarkiko bihurtzen. Erroma errepublikarrak estatuaren buru bi gizon zeuzkan, bi kontsul urte beterako hautatuak, hori zen erregetzara ez itzultzeko bermea. Alabaina, kanpotiko mehatxuak irekiko dio bidea buruzagi indartsuak edukitzeko gogoari, Erromaren kasuan barbaroek eta piratek sortutako egonezinak.\nKristo Aurreko I. mendean Erromak eduki zuen gaur Turkia den eskualdean, orduan Ponto, Mitridates izeneko errege barbaroa, “garai hartako Bin Laden” dio ironiaz Schwentzelek, milaka erromatar masakratu zituena. Barbaroen presioa, piratak, Mitridates… azkenean Erromak ontzat eman zuen ordura arte politikoki zuzena ez zirudiena, berriro botere osoa uztea gizon bakar baten eskuetan: horra Julius Caesar.\nTxiste asko egin zaio Trumpi bere ilaje itsusiagatik, hozkia ematen duen tupe horiztagatik. Baina elitea –jende xehe haserretu askorekin batera– gorrotatzen duela dioen enpresarioak urguiluz zaintzen du bere orrazkera demasa, goizero harrotuz sprayz, kasko urrekara bat balerama bezala. “Erakutsi nahi du inork ez bezalako kalparra daukala, berezia, marka pertsonala ematen diona, dotorezia bat, hautatua izatearen arrastoa”. Karikaturagileek jakingo ez duten arren, Biblian bada norbait kalpar harroak daramatzana Jainkoaren hautatu izatearen markatzat: David, errege-mesias bera inor izatekotan, Goliat makurrarazteko gai.\nTrumpek orrazkera deigarria bihurtu du fetitxe. Hauteskunde kanpainako mitinetan behin eta berriro errepikatuko du erritoa: entzuleetako bati eskatzen dio igo eta ukitzeko bere ileak, zertifikatzeko ez dela peluka bat. “Frogatu nahi du itsusia bai baina ez dela gezurtia, ez dela hipokrita: jendeak behar zuen gizon probidentziazkoa dela. Haren ilajea autentikoa da, bere hitzak bezala eta Amerikanoei promes egiten die: handitasuna itzuliko diela, urguilua, Make America Great Again (AEBak berriro handi egin) esloganak dioen bezala.\n“Mundua hondoratzen ari denean, jendeek lider indartsu bat eduki nahi dute, Amerika babesteko gai izango dena” esana du. Trebezia handiz erabili du AEBetako jende gehienek barneratua daramaten kultura judeo-kristauaren pasartea: David versus Goliat. Clintonen kontrako hizkera misoginoa ere subkontziente horretan ondo sartzen da. Azkenean katoliko eta ebanjeliko kontserbadoreen liderren babesa jaso du. Elkarte ebanjeliko indartsuenaren buruak espreski konparatu izan du Trump David erregearekin, beste batek paralelismoa egin zuen batak eta besteak emakumeekin egindako bekatuekin; alegia, Jainkoak usaintzen duela gizon berezien karisma, bere artaldearen artzain izateko hautatuz ahuleziak ere badituzten buruzagi bulartsuak.\nKarisma diozu? Historia zaharrari bezala gaurko aktualitateari erreparatuta, Schwentzelek ikusten duena da karisma ez dela hainbeste buruzagiaren barnetik ateratzen baizik eta bere aginduetara jarri nahi duten jendeengandik. “Karisma, edertasuna bezala, subjektiboa da. Ez ahaztu karisma eta xarma sustrai bereko hitzak direla. Adoratzaileak dira liderra karismatiko ikusten dutenak. Norbait karismatikoa iruditzen zaizula esatean funtsean diozu maite duzula. Buruzagi izan nahi duenaren aztikeria da karisma daukala erakustea edo erantzun egokia ematea jendearen artean dagoen karisma eskariari”.\nAdolf Hitler ere ez zen berez gizon karismatikoa, baina Alemania umiliatu hartan herritarrek sentitzen zuten halako norbaiten beharra eta une egokian iritsi zen. Berak eman zien irrikaz eskatzen zuten erantzuna.\nKanal hauetan artxibatua: AEB | Faxismoa


Masters porno ezpata - ikusi helduen komikiak helduentzat\nHasiera Хентай Master sword porno\nAurreko bideoa Gifki porno\nHurrengo bideoa BDSM komikiak porno\nBDSM komikiak porno\nAnal penetrazioa ez da neska txiki guztiek nahi izango, baina ezpata hentaiaren maisuaren heroia ez da bere abenturarik gabe lanpetuta irudikatzen. Hautsitako baginaren ordez, neska hezea jolas sofistikatuena aukeratzeko aukeratzen du. Denbora luzez galtzeko ez dago ezer, ezinbestekoa da distiratsuak diren sentsazioak gozatzea eta harrapatzea. Haurra ez da bizidunetako bizimoduan bizirik irauteko sexu zati erregularik gabe, ikusi nola ezpata hentaiaren maisu heroiak zoriontsu izan ohi diren jostailu askoren laguntzaz. Neska bere gizakia pasioaren zukuekin elikatzen du, bere unitate zutik ez uzteko. Ez du bere burua eragina eta esperimentuak prest daude.\nahozko sexua, uzki sexua edo sutsua sexuaren klasiko super bat gaia ezagutzera manga komikiak menderatzea ezpata, pertsonaien abenturak ikusi nahi dut ikusten. Baby berdinak ez du, energia arduratzen amorruz bat izatea, maisuki burutzen nahiak bihurria miresle. Hemen nagusitasuna zerbitzugabeki ebakitzen da, ahozko laztasunak tiranteekin esposaketaz ordezkatzen ditu. Marrazki bizidunak chic zaletasun bat emango du, zuk zeuk lasaitu eta gose bazkidea indulgeaz.\nIkusi hentai film bat, hala nola, emozioa, batez ere, neska-lagun xarmangarri baten laguntzarekin, argazkia ateratzen. Pertsonaiak hentai ezpata maisuak kudeatzeko ederrez egun gazte pasatzeko, bideoa hazi kidea ikustea berehala nahi shaved baginaren izerditan bazkide murgiltzea. Zuzendaritza, cool neska ez da ezer paregabea plazer bat lortzen, eta marrazki bizidunak esker sentitu daiteke. Ari deftly gobernatzen threesome batera, Cutie maitearen igotzen laguntzen zazpigarren zerura, beraz sentsual mugimendu honed da. hondatutako-behera zuloak ematen zuen patogenoa erruki, nahi prisunut bakarra zutik kidea, baina baita jostailuak intimoa.\nBistako ikustaldiak: 575\nNire etxea zaratatsua\nGaratutako maitagarrien ipuina - porno nire etxea zaratatsua. Egoera interesgarria ezkutatzen diren gela batean ezkutatzen da gela batean ...


2021-01-08 - Urola Kostako Hitza : Urola Kostako Hitza\nSan Martin egoitzako txertaketaren lehen minutuak, irudietan\nCOVID-19aren aurkako txertoaren lehen dosiak hartu dituzte gaur, ostirala, San Martin egoitzako hainbat egoiliarrek nahiz langilek. Bigarren txertoa hilaren 29an hartuko dute.\nUrtzi Oteiza eta Anartz Izagirre\nCOVID-19aren aurkako txertoaren lehen dosiak banatu dituzte Azpeitiko San Martin egoitzan\nXabier Iriondo zestoarrak pilotari dion maitasunaren erakusle dira bere garajeko hormak. Duela 50 urte hasi zen liburuak, artikuluak eta argazkiak biltzen, eta egun, oraindik, egunero izaten du zeregina. 'Gipuzkoako Hitza' egunkarian hitz egin du bere zaletasunaz.\n"Askotan, ez zara zapalkuntzaz jabetzen, errealitate hori pairatu arte"\nMedikua da Saioa Martinez de Lahidalga (Getaria, 1995), eta Hizkuntzen kudeaketa osasun arretan graduondokoa egin berri du. Medikuntzaz, hizkuntzaz nahiz generoaz hitz egin du getariarrak 'Elhuyar' aldizkarian, Ana Galarraga Aiestaranen eskutik.\nAna Galarraga Aiestaran/Elhuyar\nHilaren 14an berrezarriko dute Deba eta Zumaia arteko tren zerbitzua\nAzaroaren 24an eten zuten zerbitzua, sei tunelen egiturazko arazoak konpontzeko helburuarekin. Ia bi hilabeteren ondoren berrezarriko dute.\nAskotariko ikastaroak eta ekintzak izango dira aurten ere Azpeitiko Emakumeen Txokoan\nGetariako Udalak eskerrak eman dizkie "era batera edo bestera" Gabonetako ekimenen antolakuntzan parte hartu duten guztiei\n"Neurriak neurri, aurten ere gurean izan dira Olentzero, Mari Domingi, Bizar Zuri, eta Meltxor, Gaspar eta Baltasar errege magoak", dio Getariako Udalak. Hala, haiei eskerrak emateaz gain, Gabonetako ekimenen antolakuntzan parte hartu duten herritarrei ere eman dizkie eskerrak udalak: "Denon artean, emaitza ona lortu dugula esan dezakegu".


Katuak leihoaz kanpora jauzi egin zuela eta teilatura alde eginda zegoela esan zuen Elbirak, jantziarekikoak artean ere belarrietan dantzan nituelarik.\nEz dakit zertan igarri zuen katuarena, sukaldetik ez bait zen gauza handirik aditzen.\nAntoito ozen heldu zitzaidan aldarritxo alarmatua jaurti zuen, erdu, erdu txoritokira, arin!\nTxoritokira irtetean egun argia urratzen ikusi nuen. Burua goizaren besartean murgiltzean berriz, gau luzean lokartuta izandako hogeitalau ordutako akidura asaldatu egin zitzaidan giharretan. Burukomin leuna neukan, atsegina ia, loguraren mugan itzartuta iraun arazten zidan noiz behinkako kinada bait zen oinazea. Denbora tartetxoa eman ohe gainean etzanda eta goizari haginak erakusteko moduan izango nintzen. Larunbateko plazereen katalogoa zabalik neukan, txartelaren mugida gorabehera.\nUrrunean gori gori ikusten zen Teilatu eta Ganeko Ortzea. Autopistako argiek gandor horiska hedatzen zuten hiriaren buruan. Gandorreko ile zorrotz eta tente gorantz orraztuak ziren goiz errainuak, lainoan iltzatzen. Heze zekarren goiza, eguerdirako eguzki astuna agintzen zuelarik.\nIsilik sumatzen zen kalea. Elbiraren keinuari jaramon eginik, teilatu-hegaleraino luzatu nuen burua. Kale baketsuan auto bakarra aparkatuta, espaloi gainean jarrita eskuinaldeko gurpilak. Kapotaren gainean jezarrita tipo mozoloa; beste bat bolantearen aurrean jarrita bide dago, ukalondoa bait dakusat leihatilaz kanpora aterata.\nTxakurrak ditun. Kutxazain automatikotik irtetean ikusi dugun auto berbera dun, nik uste. Itxaroten ari zaizkigun.\nKatuek badute deabruena ei den zeozer eta ordukoan ere Isisen izpiritu berraragituak gidatu gintuen arriskuaren hurbiltasuna usaintzera. Une huraxe arte egon nintzen, bai, ugaztun larrubeltz bibotetsuak eta jabeak, ahoaren tajukeraren aldetiko elkarren sekulako antza ikusi barik. Ireki egiten zitzaizkidan adimenaren ateak, nekearen nekeaz, garun lokartuetan, ziurtasun osoaz eta ustegabean Elbiraren eta katuaren ezpainetan Mona Lisaren irribarre bera ikusi uste izan bait nuen. Leonardok katua pintatu zuen emakumearen aitzakiaz. Harrez gero ez dit alde egin orduan izandako flashada horrek. Mona Lisa katemea da.\nKatuarekin ahaztuta behingoan, inongo ezein zalantzari lekurik uzten ez zion argitasunaz, txakurren irrati koarteleroaren zarata heldu zitzaigun, bihotza ia lekuz aldarazi ere egin zigun ikarakada joz. Mikrofonoa frogatzeko egin ohi diren puzkadak, bolumena goregi eta tabako erretzaile eskegiaren ahotsa:\nQué pasa en esa jodida calle como se llame, Cobra? A ver si dais alguna señal o es que os la estais cascando. Cambio.\nAguantad ahí hasta que lleguen refuerzos para proceder a un registro; llegarán dentro de una hora o dos. Aguantar eso y se acabó. Cambio.\nSukaldera itzuli ginen. Ez zegoen inor. Gutaz paso olinpikoki eginda, atzera ere elkarrekin oheratuak ziren Zitrona eta Billi, ohe nik hain gutiziatuan. Gelako atean jo nuen.\nZitrona, mesedez, txakurrak diagozan kanpoan. Hanka egin beharko dinagu, hala edo zelan. Zer uste dun?\nZeozer pentsatuko diagu. Logura nauk. Gabon. Konpondu hadi Elbirarekin eta egik lo heuk ere, falta daukak eta.\nHeure alua eta ditiak, neska! Ordubete barru etxeak miatzen hasiko ditun; beraz, hor konpon, grandísimo pendón.\nJeloskor hago beste honekin oheratu naizelako ala? Nik kutxazainean jotzeko prest nagoela esan diat, ezta? Utzi baketan orain, gela hau kutxazain automatikotzat jotzen ez baduk behintzat.\nAzken hitzok ez ziren ilunegiak izan. Galduta nengoen etxe hartan, bat batean arrotz bihurtu zitzaidan Zitronaren jarrerak defentsa barik lagatzen ninduelarik, bertan behera, ahizpa ezagutu berriaren menpean.\nErdu neugaz. Geu konponduko gaituk.\nElbiraren gelan ez zegoen oherik. Gomaspumazko koltxoia indioen artesau-lanak ei diren halako oihal koloretsuaz estalita bera, ikas-mahaia liburuz beteta, nik uste Duncanek teilatura bertatik hanka egindako erabilitako leihoa eta gerrirainoko armairu txikia; zokondoan, berriz, musika-pletina, disko eta kasete ugarirekin. Gomaspumaren gainean etzan nintzen. Aurrez aurre neukan hormako poster bakarra. Topikoa. Pailazoa ilargian jezarrita, malko bakartia masailean behera dariola jausten, dena pastel koloreetan.\nEz dinat sekula santan ulertzerik izan zer dela eta gogorrak ematen duzuen neskok be halako posterrak, sentimenduz egindakoak, zer dela eta dituzuen hain maite eskena kutre eta light halakoak.\nPolitta duk; erregalua gainera; ohemoduko horrexetan bera eta biok enroilatzen gintuan neskaren oparia. Dena dela, berdin ziok horrek orain, kontuaduk zelan osti egin beharduzuen alde; horixe duk orain kontua.\n«Duzuen» ez, duan baino, ze Zitronarena garbi diagon. Berak jakingo din, ni ez naun inoren aingeru jagolea. Ez banoa disfrazatuta ez diakinat zelan ekidingo ditudan horko txakurrak.\nDespistatzeko era bakarra disfraz sinesgarria hukek. Emakumez jantzi haiteke. Ez diate emakumea haizenik sinestuko, ia ziur, baina bai behintzat trabestia haizena, horretara jarriz gero.\nAskoz errazago sinestuko dinate holakorik alboan gizonezko «emetua» eramanez gero.\nBazekiat mutil itxura dudana nire titi ttikiokin. Ilea, ostera, nire agiriko atributu femenino nagusia duk.\nIsilik geratu ginen luzaroan. Elbiraren adats ederrean iltzatu nituen begiak.\nEgiptziarrek soildu egiten ei dinate burua, ze alde hori askoz ere erogenoagoa ei dun hala, ilerik gabe. Hik katua maite dun. Zertan ez Isis bera maitatzen ikasi ere?\nHeuk moztuko hidake ilea? Beharbada ez duk ideia txarra. Nik berriz, bizarra kenduko diat hiri. Zikirotu egingo diagu elkar. Ez duk hala?\nNik neuk bizarra, beste ezergatik barik, elgorriak eragindako zulotxoak ezkutatzearren uzten dinat hazten, ala ez haiz fijatu?\nHeuk aukera musika.\nHalaxe agindu zidan gelatik irteten zelarik. Disko guztien artean Leonard Cohen aukeratu nuen, «Various positions» hura zeremonietarako kutsu magikoaz betea delakoan egon naizelako beti. Itzultzean, artaziak, aulkitxoa eta orrazia ekarri zituen, bainugelatik edo. Eskura eman zizkidan. Armairuko atea ireki eta agirian utzi zuen bertako izpilua. Leihoari lepoa emanda jarri nintzen, aulkia gelaren erdi-erdian utzita. Bera jezarri egin zen, armairuko izpilua ezkerretara zuelarik.\nProzesu osoa kontrolatu nahi diat.\nIle guztiak geratuko zaizkin azalean iltzetuta. Zergatik ez dun blusa kentzen? Ez haiz lotsatuko, ezta?\nEsku biez barrenetik eutsita, altxa egin zuen gonaren zeregina ere betetzen zuen blusa luzenga. Bularralde biluzian kirtenik gabeko txanpain kopa parea eman zidaten titiek. Haren bizkarrezurreko ornuak banan bana konta zitezkeen. Gerria baino apur bat beherago oihal-zati niminoa, ez zuen besterik soinean. Ipurdi-mami estutuetan behera galtzen zen hezur lerroa, haragitsu iradokitzen zitzaidan alde ezkutu hartarantz. Garondoan musukatzeko grinak jo ninduen, adatsa alborantz kendu niola. Gogortu niri apur bat kikila eta areagotu egin zitzaion Gioconda keinua ahoan.\nSujetadorea erabiltzeko adinera helduta nengoela erabaki nuenean, erosi eragin nioan amari. Alferrik huen, baina bera barik ez nintzela emakumea sentitzen nian. Gorapiloa izaten nian urdailean hamar urte bete nuenetik aurrera, helduko ote ninduan inoiz atributo horiek ere eskuratzera, bularreratzera barre egin zuen, besteak bezalako emakumea izatera, duda horrek osasuna janda bizi ninduan.\nBera hasi zen berez berbetan, nik ezer esan barik. Halako adinarekin neuk ere zakila neurtu izaten nuela esan beharko ote nion? Isilik segitu nuen artazia sartzen ilegurizko baso hartan. Buruaren inguruan lehen ebaketa burutu nuenean izpilurantz begiratu zuen.\nFrailea ematen diat, buruan kazulara ipinita ebagi balidate legez niagok. Egik ganoraz egin beharrekoa.\nTira! Ezegon izpilurantz begira. Egin beste edozer, bizartegietan legez leidu edo.\nLeonardek neskaren bati egiten zion dei kantan, ohi bezala.\nElbira jaiki egin zen. Liburu artetik gutunazal fuksia atera zuen. Atzera ere jezarri eta barruko eskutitza irakurtzen hasi zen, irakurriaren erritmoaren arabera egiten nizkiolarik ikutuak ebaketari. Areago, Elbiraren buru berrian berridatzita geratu zen, artazi-klabean, paperean izkribiturikoa. Tutik ere ulertzen ez nuen kanta haren letran Leonardek ere halaxe zioelakoan egon nintzen, Elbirak lerroak irakurri ahala koru bakarrekoak bilakatuz joan bait ziren ahotsak, gizonezkoaren sakona eta neskaren garden eta urtsua, biak.\nBerton doakizue. Birari Elbirari zoro hark egindako eskutitza.\nMailona, aurtengo apirilak 12. Oi ene Elbira:\nEsperma barruan ei dabiltzan izakitxook, liburuetako irudietan buztantxo luzengaz horituta ikusi ohi ditugun horiexek, bai, zapaburu beltzak balira, Elbira, igelak haziko lirateke a ze guateke! ene oheko izaren artean, zeure diti borobil sotilak, zeure ipurdiko nire ardatzak, halako zein beste gurdi? haragi puztuak, zeure ezpain sagartsuok, zeure gerrian bilakatzen den forma perfektoen arteko «gerria», guztiau kamara geldoak irudimeneko pantailan proiektaturik irudikatuz isuri dudan hainbeste isuriaren isuriaz, hazi ere.\nIgelak eta apoak, Elbira, izara artean kroaka lirateke a ze guateke! gau eta egun Elbira, hots hain arrunt eta errepikakorrean ere sorginen sekretuen giltzarria izan litekelakoan, ezen sekretu horren jabe izanez gero, zelan egin genezakeen larrutan, Elbira, edozein ordutan, zeinahi posturatan, edozein aitzakiaren aitzakiatan. Nik zure atean jo\nIrekiko dizut oraintxe bertan.\nIgelei begira izango nintzateke a ze guateke! beti ere gogoan izatearren zelan animaliatxo horiek ere harako esperma hartatik sortuak diren, zelan izan ei zen behin inork ere maite ez zuen neu bezalako mamu itsusi ikaragarria, zelan maitemindu ei zen gizaixoa jaramon tindirik ere egiten ez zion neskato harekin eta zelan behin Haragizko Ametsak bera ere erreka alboan jezarrita zelarik ile adatsak burukoa ezezik bestelakoak ere, koketa itzela bait zen zelan, berriro diot, zelan orrazten zituen, hori guztia inguruko sastrakada batzutatik ezkutuan ikusita eta errekako urarekiko bekaitzak jota urak (berak ez bezala) maiteminaren irudia jotzen bait zuen, zakila atera, neska zegoen lekurantz apuntatu, igurtzeari ekin eta, hara non!, zer itsaskor hura beltz irten zitzaion, halako suertez eta maneraz errekara jo zuela zuzenean eta errekan, handik eta ziklo biologikoak eskatzen zuen epearen burura, zapaburutxoek errekako ur txikiko hondo-azala estaldu zuten, ostean berriro ere ziklo biologikoarena eta guzti hori igel zein apo bihurtzeko, espermarena den sekretuaren araberakoa zelarik azken nabardura hori.\nEsan eta esan egiten diot neure buruari, ba, igelkizko ukenduren bat ez ote, bera erabilita eta beraren ahalmen boteretsuen eraginez eskuak zure gerrialde preziatuan pausatzea izan dezadan, zeuk niri\nbeherago ere luza ditzakezu garrook\nesan eta laketasunez estututa har nazazun zure beste ezpain hagingabeko horietan, atseginez, Elbira, sua ekartzearren hilik datzan nire zuzira.\nHalaxe izango balira, Elbira, gure gorputzak elkarren harietan nahastuta tira eta bira, joka eta burua ere loka, plastikozko boltsatxoa estaldura-kapusai miragarri hori berori bai, jarriko nuke, arretaz, ene arduren gailurrean, aldetan behera hedarazteko gero mendi osoaren luze zabalean larrualde iletsuraino, ondoren lasai lasai jotzeko guk biok eta\nesanda, zapaburutxoak eta guri, zer? kautxuzko horma mehe malgu horren kontra jotzeko. (Izakitxook fustratua? Eta guri, zer?) Aldian behin, kapusaia erantzita, marapilotxoa estutu eta errekara abiatuko nintzateke a ze guateke! bertan leku estrategikoa aukeratu eta, hara!, uretara jaurtiko nuke gomauntzia.\nErreka halakoxe «Holandar Errakorrez» beteko nuke,\nzin eta mu, batzutan neu behean, besteetan zu, arinago, astiroago,\nitsasoraino dena plastizitate konplizez estalduz.\nErreka bidea zeure iturrirainokoa bezain ondo ezagutzera helduko nintzateke a ze guateke!. Lehenengo bidean hanka bi nekatuko nituzke, bertan joan eta etorri, gora eta behera.\nHirugarren hankatxoa aldiz, beste bide horretan aurrera eta atzera sartu eta irten akituko nuke.\nGomauntziak lehertuta noizik behin, zulatuta edo, izakitxook askatu egingo lirateke a ze guateke! libre, errekako ur zikinetara, ur lohietara, ur pozointsuetara eta, nork daki?, egunen batetan igel zuriak sortuko lirateke beharbada; edo beharbada gorriak, edo laranja kolorekoak, edo fuksiak, aintzat larrutan egindako unearen kolorea zein desioen pigmentuak zein arnasaren tormentuak. Imagina ezazu, esaidazu, Elbira, ez ote igel-apo ederrak, hala sortuak balira?\nElbira, egunak zu barik ezer ere ez dira; gauak, aldiz, zure minez krokroka apo-ametsez beteak dira. Elbira, egin dezagun errekarako bidea, zure iturrian abiatuta, nire gailurrean behera, dition inguruan, izara arteko zeruan, hanka akitu arte, iturria agortzen deino, maiteno, itsasoa goma erabiliez bete arte.


Hizkuntza inklusiboan formazioa Mondragon Unibertsitaean - Berriak - Mondragon Unibertsitatea\nHizkuntza inklusiboan formazioa Mondragon Unibertsitaean\nGaur goizean, Mondragon Unibertsitateak, hizkuntza inklusiboaren inguruko ikastaro bat egin du. Ikastaro honetan, Mondragon Unibertsitateko komunikazio arloko pertsonetaz gain, komunikazio gaietan Unibertsitatearekin lankidetzan aritzen diren erakunde kolaboratzaileetako kideek ere parte hartu dute.\nGuztira 16 lagun izan dira ikastaroan. Hauek, Mondragon Unibertsitatea osatzen duren 4 fakultateetatik eta AZK eta Arteman bezalako enpresa kolaboratzaileetatik etorri dira. Ikastaroa, MURGIBE aholkularitzako Itxane Martinez Ojinagak eskaini du.\n4 ordu iraun dituen ikastaro honetan, formazioa jasotzeaz gain, hizkuntza inklusiboaren irizpideen inguruan eztabaidatu da eta hainbat ariketa ere egin dira non ikusi diren hizkuntza inklusiboak ematen dizkigun hainbat eta hainbat aukera.\nFormazio saio hau, Mondragon Unibertsitateak, berdintasun planaren baitan aurreikusi dituen formazio ekintza desberdinen artean jasota dago.\nMondragon Unibertsitateko berdintasun plan hau, Plotina europar proiektuaren baitan gauzatu zen orain urte eta erdi, non, Unibertsitateak, Europako beste unibertsitate eta aholkularitzekin parte hartzen duen.


HABE IKASBIL: Genetika\nGenoma, genetika... gero eta gehiago entzuten ditugun hitzak dira. Itxaropen-sortzaile batzuetan, ez dakit zenbat eta zenbat gaixotasun sendatzeko balioko bide dute; kezka-iturri beste zenbaitetan, izaki klonikoak direla, janari transgenikoak direla... Baina jakin, benetan jakin, zenbat dakigu kontu horietaz?\nGaldera horri erantzuten saiatuko gara sekuentzia honetan. Ana Zubiaga biologoa saiatuko da guri azaltzen zer den genoma, zein funtzio betetzen duen, izakien arteko aldeak... erraza ez bada ere oinezkoontzat guztia ulertzea.\nIrratiko elkarrizketa bat, osasunari buruzkoa, ulertzea eta maila diferenteko informazioa ateratzea\nOsasun arloko deskripzio bat ulertu eta ordenatu\nElkarrizketako hainbat xehetasun jaso, egiak eta gezurrak bereizteko\nJasotako informazioa interpretatu, igorlearen asmoa identifikatzeko\nGaiarekin lotutako hainbat kate lexikal euskaratu\nKontsultako elkarrizketa batetik zein proba egiten ari diren inferitu\nPerpaus zatiak lotu, forman eta esanahian erreparatuta\nGiza enbrioien manipulazioarekin, agur gaixotasunei?\nGiza enbrioiak manipulatuz eta aldatuz herentziaz hartzen diren gaixotasunak sendatzeko bidea hasi dute Estatu Batuetako, Txinako eta Hego Koreako zientzialariek.\nAna Zubiaga: Genetika\nAna Zubiaga biologoa da, eta azken urteotan irakasle bezala ari da Euskal Herriko Unibertsitatean, Leioan. Genetika irakasten du, eta ikerketa-lerro ugaritan ari da lanean, Genetikaren barruan betiere, proto-onkogeneak, ARN mezularia, tumoreen sorkuntza, eta antzeko gaiak jorratuz. Baina gaurkoan EHUk argitaratzen dituen ZIO (Zientzia irakurle ororentzat) liburuak direla-eta, Donostiako Koldo Mitxelena kulturunean eman zuen hitzaldia hartu nahi genuke hizpide.\nTestuingurutik esanahia inferitu


Historia Ongi etorri! Nortzuk gara Kontaktua Castellano\n50. hamarkadan Pozas kalea garraio enpresaz josita zegoen. Ostalaritzari dagokionez, “Mugikés”, “Abadiano”, ”Pujana” eta “Gorospe” antzinako tabernak soilik zeuden. Apurka-apurka, ingeniaritza eskolako ikasleen etorrerakin batera, gure kalean taberna giroa indartzen joan zen.\n1980 urteko udan Joseba eta Zuto Landa anaiak Ziripot taberna sortu zuten. Hasieratik jendea toki berezia zela ikusi zuen, ekimen kultural ezberdinak bultzatuz eta gizartean sortzen ari ziren aldaketa sozial eta politikoetan parte hartuz, gure taberna Bilbotarren bihotzean lekua hartu zuen.\nGuggenheim museoa, Euskalduna jauregia, Zubizuri zubia eta metro berriaren inaugurazioarekin batera Bilboren izaera aldatzen hasi zen. Gure tabernan ere, urte guzti hauetan hainbat apainketa eta hobekuntza egin ditugu, gizartean gauzatzen diren aldaketa guzti hauekin batera aurrera eginez. Horrela, tabernaren itxura guztiz eraldatu dugu, beti ere jatorrizko ideiak errespetatuz.\nAzken urteotan gure hiria nazioarte mailan ezaguna egin den heinean, Ziripot taberna ostalaritzan erreferentea bilakatu da. Beñat eta Kerman, tabernaren etorkizuna izango dira; hurrengo hogeita hamar urteetako erronkei erantzuteko prest dagoen lantalde gaztea osatzen dute.\nGosariak: 7:00etatik aurrera\nAstean zehar: 00:00ak arte\nAsteburutan: 02:00ak arte\nPoza Lizentziatua Kalea 46\tBilbo, 48011


Laneratze-tasarik handiena lortu dute azken edizioko Arabako enplegu anezkek | El Correo\nZurekinLaneratze-tasarik handiena lortu dute azken edizioko Arabako enplegu anezkek\nLaneratze-tasarik handiena lortu dute azken edizioko Arabako enplegu anezkek\nDFA - Archivo\nParte-hartzaileen erdiak baino gehiagok lana aurkitu du azken hiletan\nPAUL PICADO Jueves, 11 julio 2019, 20:45\nEdizio honetako Arabako enplegu anezkek aurreko edizioetan baino arrakasta handiagoa lortu dute, izan ere, anezketan parte hartu duten pertsonen erdiak baino gehiagok lana aurkitu du azken hiletan. 2018. urteko azaroan abian jarri ziren Gasteizko, Laudioko eta Aguraingo Enplegu Anezkak, langabezia-mailarik handiena zuten Arabako eskualdeetan enplegua sustatzeko.\nGasteizen bi anezka izan ziren, eta Laudion eta Agurainen, berriz bat; guztira 62 langabek parte hartu zuten. Horrela, martxora arte prestakuntza jasotzeaz gain, beren gaitasunak landu ere egin zituzten. Bestalde, beren udalerri eta eskualdeetako enplegagarritasunaren mapa bat ere egin zuten. Horri esker, langabeen % 64,5ak lana aurkitzea lortu zuten, hots 40 pertsonak, eta beste hiruk, prestatzen jarraitzea erabaki zuten. Emaitza, beraz, oso ona izan da, eta horrenbestez, beste edizio bat antolatuko dute urte honetan zehar, programa honi nolabaiteko jarraitutasuna emateko.\nEmakumezkoen enpleguari dagokienez, deigarria da lana aurkitu duten pertsona guztietatik, 27, emakumeak izatea, langabezia-arazorik handiena dutenak direlako. Sektoreei dagokienez, 34 pertsonak zerbitzuen sektoreko enpresa edo erakundeetan aurkitu dute lana, eta gainerako 6ek industria-sektorean.\nDiotenez, datozen asteetan jakinaraziko dute non eta noiz jarriko dituzten abian enplegu-anezka berriak, betiere langabezia-mailarik handiena duten Arabako eskualdeetako langabeak prestatzeko, enplegua sustatzeko eta haien kalitatea hobetzeko helburuarekin.\nJoxean Tolosa pilotari ohiak agur esango die pilotalekuei irailean\nOlatz Zugastik bere ibilbideko lehendabiziko zuzeneko diskoa kaleratuko du udazkenean\nArgentinan komunitate indigenentzako lehendabiziko nekazaritza unibertsitatea jarri dute abian\nGasteizko XI. Telebista Jaialdiak ikus-entzun sektoreko profesional onenak bilduko ditu berriz irailean\neLiburutegiak 30.000 liburu baino gehiago mailegatu ditu lehen seihilekoan\nAustraliak erreferendum batean erabakiko du aborigenak konstituzioan sartuko ote dituen


Kaosa – 52 Milimetro\nPosted by Berges(e)ko Ainara on 2017 abenduak 17 0 Comments\nStringer Network – Reuters\nEgoera kaotikoek gure begien arreta erakartzen dute, nahasteari zentzu bat aurkitu nahiak bultzatuta. Hala ere, bi motako egoera kaotikoak bereizi daitezke: kaos bisualak edo kaos psikologikoak. Lehenengo argazki hau lehenengo kaos motaren barruan sartzen dela esan daiteke. Pilatutako telebistek mendi bezalako bat osatzen dute. Mendiaren aurrean, langile bat bere bizikletarekin bikleta gorri, urdin, beltz eta urdinen multzoaren aurretik igarotzen da argazkia atera den unean.\nLee Jin-Man – AP\nBigarren argazki hau kaos bisualaren adibide perfektua da. Gabonetako argi zuriak era perfektu batean ordenaturik daude ilaretan. Bere distira indartsuak, ordea, atzekaldearen beltzutasunarekin kontrastea eragiten du, ikusleak ikusten duenean kaosa sortu. Argi eta bonbila dantza honen artean Seuleko Gabonetako Jaildian bisitarik batek argazki bat ateratzen ari da, kaos perfektu hau harrapatu nahiean.\nAbbas Momani – AFP\nHirugarren argazki hau, berriz, aurretik aipatutako kaos psikologiko horren adibide garbia da. Gizarte baten ideia kontrajarriak aurrez aurre ipintzen direnean sortzen dira honelako gatazkak. Azkenaldian, Israelgo kaleetatik horrelako irudiak iristen dira egunero. Israelgo kaleak guda zelaitan bihurtu dira. Bertan, sua, armak eta biolentzia neurrigabea egunero nahasten dira.\nAmit Dave – Reuters\nKaos guzti honen artean ordenak ere bere lekua merezi du, ikusmenera ekartzen duen atsegina zalantzagabea baita. Argazkian hinduak hauteskundeetarako botoa emateko lokal baten aurrean ilaran ageri dira. Ilaran egoteaz gain, haien jazkeran eta janzkeren koloreak, naranjak, oreka eta orden sentsazio lasaigarri bat eragiten du. Nolanahi ere, seguru eskuetan dauzkaten botuetan konsensua ez dela hainbestekoa.


SORALUCE MONITORING I4.0k hainbat erabilera ditu, hala nola makinaren egoera denbora errealean ikusi eta unean uneko mekanizazio programaren egoerari buruzko informazio garrantzitsua emateko aukera, eta geldialdietan posta elektronikoak bidaltzekoa ere bai; erabiltzaileentzako sentikorrak diren gaien gaineko txostenak sortzeko aukera, esaterako produkzioaren edo prozesuaren gainekoak, edo energiaren kontsumoaren edo mekanizazio zikloen portaeraren gainekoak; eta instalazioaren mantentze lanetarako funtsezkoak diren seinaleen diagnostikoa egiteko aukera. Eta hori dena konexio seguruen bitartez, PC baten bitartez edo web bidez internetera sartzeko bide sinple bat duten gailu mugikorren bitartez .\nSORALUCE TA-A 35 fresaketa zentrua\nMakinaren diseinu eta konfigurazioak bezeroari hobekuntza garrantzitsuak eskaintzen dizkio hainbat arlotan, besteak beste mantentze lanetan, ergonomian, dinamika altuan eta lan-inguruneko segurtasunean.\nSORALUCE TA-A bankada finkoko fresaketa-zentroa makina pisutsua da merkatuan dauden antzeko fresaketa-zentro batzuekin alderatzen badugu: 7800 kg arteko piezentzako gaitasuna du.\nMakinaren mahaiak 3.700 x 1.000 mm-ko azalera dauka, 1.200 mm-ko ibilbide bertikala, 1.250 mm-ko zeharkako ibilbidea, eta buruetako potentzia, berriz, 28 kW-koa 5.000 rpm-tara. Tresnak automatikoki aldatzeko sistema dakar eta bere biltegiak 40 tresna arteko gaitasuna eskaintzen du. Bere pare altuari esker lortzen dituen mekanizazio-emaitzak errendimendu handikoak dira.\nSORALUCE TA-A 35 modeloa oso malgua da bere buru unibertsal automatikoari esker, 2,5º x 2,5º-ro indexagarria dena.\nMakinak karenatu periferiko osoa dakar, aurrealdean bi ate gidaridun ditu eta beste bat atzealdean ezkerrera. Horrek erraztu egiten du lan-eremurako sarbidea bai aurrealdetik zein atzeko aldetik.\nMakina ezin hobea da doitasun handiko molde eta matrizeen fabrikatzaileentzat zein tamaina ertaineko piezen doitasun mekanizazioko fabrikatzaileentzat ere, bermatuz zerbitzu eta efizientzia handienak.\nGainera, makinak berarekin daramatza SORALUCEk garatutako azken teknologiak, hala nola Accura Heads, SSV eta kontrol egokikorra, emaitza ezin hobeak eskaintzeko doitasun eta produktibitatean.


Gizarte Politiken eta Osasun Publikoaren Sailak hiriko elkarte eta erakundeek gizarte-zerbitzuen alorrean proiektuak garatzeko diru-laguntzetarako deialdiaren oinarriak onetsi ditu gaur Tokiko Gobernu Batzarrak.\nEkitaldi honetan 250.000 euroko aurrekontua du deialdiak, gizarte prebentzio, sustapen, informazio eta sentiberatze jardueren gastuak ordaintzen laguntzeko. Proiektu hauek jaso ahalko dute diru-laguntza:\n1- Norberaren autonomiarekin, gizarteratzearekin eta gizarte-larrialdi edo -babesgabetasun egoerekin zerikusia duten proiektuak, eta batez ere arrisku egoeren prebentzioarekin lotutakoak.\n2- Gizarte edo gizarte-osasunaren alorrean herritarrei, gizarte-eragileei eta entitateei zuzenduriko informazio, prestakuntza eta sentsibilizazio proiektuak.\n3- Hauei zuzendutako gizarte arretarako proiektuak: mendekotasun-arriskuan eta 1 mailako mendekotasun-egoeran dauden pertsona autonomoei eta ingurukoei; babesik gabeko haur eta nerabeei edo haien familiei, eta gizarteak baztertutako pertsona edo taldeei.\n4- Hondamendien biktima izan diren haurrak hartzeko proiektuak.


Greziar mitologian, Artemisa (antzinako grezieraz: Ἄρτεμις, ártemis) olinpiar jainko nagusietariko bat izan zen. Artemisa baso eta muinoen; birjintasun eta ugalkortasunaren; ehiza eta beste abarren jainkosa helenistikoa izan zen. Artemisak Zeus eta Leto gurasoak eta Apolo neba bikia zituen. Artemisa gero Selene titana, Diana erromatarra, Artume etruskoa edo Hekate kariar jainkosa bilakatu zen.\nGreziar mitologian, Artemisa (antzinako grezieraz: Ἄρτεμις, ártemis) olinpiar jainko nagusietariko bat izan zen. Artemisa baso eta muinoen; birjintasun eta ugalkortasunaren; ehiza eta beste abarren jainkosa helenistikoa izan zen. Artemisak Zeus eta Leto gurasoak eta Apolo neba bikia zituen. Artemisa gero Selene titana, Diana erromatarra, Artume etruskoa edo Hekate kariar jainkosa bilakatu zen. Arku eta geziak aldean, ninfak lagun dituela, gauez oihanetan barrena abiatu ohi da basapiztiak atzeman beharrez. Artemisaren izaera kontraesanez betea ageri da: birjina izanik, erditzekotan zeuden emakumeen babeslea zen, nahiz eta zenbaitetan, apetak emanik, hil egiten zituen geziak jaurtikiz. Mendekatzailea eta ankerra, Akteon, Orion eta Kalisto hil zituen eta Apolori lagundu zion Niobek egindako laidoa mendekatzen. Agamemnonekin haserreturik, Ifigenia hil zezan agindu zion. Arkadian bereziki ohoratua izan zen. Efeson eta Epidauron berari eskainitako tenpluak zeuden. Animalia basatien babesle gisa, piztiez eta txoriz inguratua irudikatu zuten. VI. mendean tunika luzez jantzia ageri da, geziak jaurtikitzeko jarreran, eta Apolo anaiari lagunduz askotan. Aro klasikoan eta helenistikoan jantzi motzez irudikatu zuten, ibilian bezala, arkua eta gezi zorroa aldean eta orein eme bat edo zakurrak atzean zituela. (eu)\nGreziar mitologian, Artemisa (antzinako grezieraz: Ἄρτεμις, ártemis) olinpiar jainko nagusietariko bat izan zen. Artemisa baso eta muinoen; birjintasun eta ugalkortasunaren; ehiza eta beste abarren jainkosa helenistikoa izan zen. Artemisak Zeus eta Leto gurasoak eta Apolo neba bikia zituen. Artemisa gero Selene titana, Diana erromatarra, Artume etruskoa edo Hekate kariar jainkosa bilakatu zen. (eu)


Gipuzkoako mugapean bildu oi diran garauen errazoai.\nProbinzia onetako lurrak ematen dituen garaurik ezagungarrienak dira Gaztaña, Sagarra, Matsa, Intxaurra, Udarea, Gerizia, Ginga, Arana, Muxika, Albertxigua, Pikua, Urra, Mizpira, Irasagarra, Masusta, Baixakarana, Zidroña, Larantia, Almendrua, Mingrana, Marrubi, Ziza, Onto, Amoroto, Gidelurdin, Gidelori, Zizori, Zizgorri, eta ezkur mueta balioso anitz.\nGarau maitagarri oen artean ugariena ematen dabeenak eta baliorik geienekoak dira Gaztaña, Sagarra, Intxaurra eta Ezkurra. Ikusten da bada argiroki, Tolosaz beerontzeko Erri eta itsasbazterrekoetan sagarra ta matsa biltzen dala ioriago, goierritan baino; eta oetan gaztaña ta intxaurra askoz geiago, aetako aldean. Eta baldin galdetzen bazaiote bi aldeetako nekazariai, desberdintza au zeren bidez datorren, erantzungo dute itzetik ortzera itxu itxuan, ezik, lurraren berezko griñatik datorrela, eta ez bestetatik; bañan badu onek zer ikusi, abuntun itzegin bagetanik.\nGoi-errietako lurrak aiñ ondo ematen dituzte sagar guri mardulakin mats ezadetsu gozoak, nola bealdekoak; baita oetakoak ere, aetakoak bezin gaztaña galant biguñak eta intxaur pin mamitsuak. Beraz etzaiote bear atxakia egotzi lurrai, zergaitik ez diran artarako gai; bañan beste gauzaren bati bai; esango dizutet jakin nai dezutenai.\nBegiratzea dago bada Goi-erriko Etxalde Purubetar anziñakoetara, eta ez da arkituko bat bakarra ere, bere dolare eder galant erazkoak ez dauzkanik. Gauza jakiña eta sinistgarria da, bada, dolare oek dirala ifiniak noizbaiten ere, sagardoak egiteko; eta edari gozo osasungille au egin oi zala iori anziñaeran Gipuzkoako Erri guztietan. Egia ziertoro onen sinistpenerako ifiniko dizutet begien aurrean argiro, gure Ama maite maitagarri Gipuzkoak bere lege zarretako liburu gogoangarrian XXIgarren tituluko kapitulu lenbizikoan jakintsuro ezarria daukan Erabaki zuzen bidezkoa.\n«Probinzia onen Erri guztietako sagastien kopurua izanik aiñ andia beraren zumua sagardotara biurtzeko, zeña saldutzen dan euretan, bertako etxetar geienen bizikaitzat, eta sagardo edari au bere izatez dalako indar gitxikoa, urik egozten etzaiola ere, eta onek kemen bageturik maluskatzen dabelako; begiraturik ondo, sagasti jabeen gutiziak kaltarkitu ez dezan, sagardo edarira jarriak dauden guztien ona, ur asko edo gitxi ezarriaz, zeñaren gañean ezin izan leikean neurri zuzenik, jabeak asmo garbiarekin egin nai baluteke ere. Agintzen eta erabakitzen degu, ezen, orain ta beti gaurtik aurrera iñork ere Probinzia onetako biztanle eta ez etxetarrek ezdegiola egotzi urik saltzeko egiten dan sagardoari, lagatzen zaiola eskubidea nork bere etxean morroi, neskame ta osterontzeko etxetarrakin edan bear dabenari nai debana egiteko, sei milla marabediren nekepean bakotxak, eta gañera izango dabela galdua, ura emanik saltzen daukan sagardoa; zeintzuben iru zatietatik bat emango zaion Erregeren Ganbarari, beste zatia salatzalleari, eta irugarrena epaia ematen deban Ekadoiari: eta Probinziako Alkateak, Batzartarrak, eta Auzoak onela bete-erazorik gorde-eragin dezatela zuzenki; eta Agintari ta Buruzariak jarri ditzatela berpertatik aginde oek bear dan bide zuzen egokian irozotzeko moduan, ogei dukaten nekepean, baldin iñor zabartzen bada, lenago esan dan gisan irunaka zatiak ematen dirala».\nBegien aurrean dakusku bada argiroki sagardo on txauak egin oi zirala Gipuzkoako Erri guztietan; ez alere bertarako lainbat a-ten konten, baizikan, kanpoetara ere biraltzen zirala, eta Erbesteetatik onera ekartea eragozten zala. Itzbide oni dagokion argibide bat ezarriko det emen, aipatu dedan liburu Gipuzkoaren lege-zarretakoan arkitzen dana.\n«Probinziako mugapeko sagarrakin egiña ez dan sagardorik, ezin bertara ekarri diteke saltzeko, emengo garauakin egiña, kanpora ematea zillegi bada ere». Tit. 21. Cap. 2. pag. 269. c. 2\nBadakigu bada ziertoro, Probinzia onetatik eraman oi zituztela sagardotza andiak Erbeste urrunekoetara ere; Franzian eta beste toki askotan egiten dituztenak baiño bitoreagoak diradelako. Ameriketatik ere eskatu izan dute iñoiz edari garbi gozo osasungille au, non oi daukaten gaiñ gañekotzat.\nGipuzkoatarrak beren ontzi andiakin irten oi zireanean Terranoba eta Groelandiara baleak arrapatzera, eraman oi zituzten sagardotza andiak, arraintza mueta onetara zijoatzenen ornidurarako, zeñaren bidez aserre andiak, eta leia gogorrak izan oi ziran Franziako Euskaldun Labortarrakin Gipuzkoatarren artean. Milla seieun, eta amabostgarren urtean, bale arrapatzera joan ziradenetik etorri bitartean arraintzale oek bakarrik edan izan zituzten iru milla, seieun, laurogei barrika sagardo bakotxa iruna zamakoak.\nIzendatu ditudan denpora joanetan Gipuzkoako sagardoen ugaritasuna aiñ andia bazan ere, egia da bi, edo iru gizaldi oetan sagardogitea arras lagatua egondu dala Tolosaz goitiko Errietan; zeñaren bidez dirutza andiak balio izan dituen sagarrak bealdean aspaldiko urteetan. Bañan orain Goierritako nekazariak sagardoaren balio andiaz (noizbaiten ere bear da), oarketurik, ekin zaiozka berriro sagastiak ifinteari; eta baldin ogei urtez onontz ari diraden bezalako gogoarekin aurrera jarraitzen badiote lanbide oni, denpora gitxiren epean ikusiko dira Gipuzkoako aldats, aitzarte, eta lur arro guztiak sagastiz beteak. Eta orduan zer gertatuko da? Lenago ikusi izan dana berpera.\nGauza jakiña eta egiazkoa da txit, Erri txiki sakabanatuetako sagar-jabeak ezin baliatuko dirala beren sagar ta sagardoaz, Erri bildu andiak gertuan dauzkatenetakoak bezala. Ara zergaitik eta zeren bidez.\nErri andien inguruko nekazariak beren etxeetako dolareetan edariak egiñik eramaten dituzte erostunetara, nork bere abelgorriakin txolarteetan lanik galdu bage, eta baliorik goienengoan emateaz gañera, gelditzen zaiote etxean pats guztia doarik, abereak negu beltzean naierara bazkatzeko. Bañan goialdeko Erri txiki barraiatuetan ez dago onelako ditxarik, zergaitik eraman bear duten sagarra osorik, eta bide luzean Erri andietara, baldin dirutuko badute, eta geienak besteren abelgorri alogerakoaetan. Modu onetan saldutzen dan sagardoaren balioa, orain diru asko egiten daben denporan zertxobait izan arren, ugaritasunak merkatzera dakarrenean, utsera biurtzen da Goierriko sagar-jabeetara iritsi orduko. Eta baldin beren Errietan sagardoak egiteko asmoa artzen badute, be-aldean bezala, are gaizkiago irtengo zaiote askoz ere. Esango det nola.\nEdari maitagarri onekin ondo baliatzeko gauzarik bearrena da upela asi, eta bereala saltzea: bestela galdurik gelditzen da guztia. Bertako jaiotarrak besterik ez dabillen Erri txiki batean nola saldu al diteke, bada, goizetik arratsera ez ezik, aste bat, bi, iru ta lauean ere upela sagardoa? Iñork ezin uka dezake bada bide onez, zergaitik dan gauza jakiña, guztiak ekiten zaiozkan lanbideak laka gutxi eman oi dabela. Bada auxen berpera gertatu izan zala uste det nik, Goierrietan sagardoak egiteari lagatu zioten denporan.\nBadira zenbait txoriburu uste dutenak, ezik, Tolosaz beetiko Erri, sagardo anitz orain egiten dituztenak idurikatzen asi dirala Goierritarrak. Ezda ordea ori egia, ez egiaren antzekoa ere; zergaitik goialdeko Erri txiki mendi-ondoetakoak askoz lenagokoak diraden, bealdeko Erri bildu andiak baino. Oen izenik ere iñork etzekien denporan, egin oi ziran sagardoak aetan, eta berai ikasia dute langintza zorioneko au, zeñari zor dioten bealdeko nekazariak beren izate guztia. Milla zortzi eun ogei ta amabigarren urtean, Donostiako baserri-etxe Goiatz-txiki deitzen zaionaren mugapean golde bat lur betebageko tokian badakit bildu izan zirala laurogei sagar ondozkotatik, laurogei ta bi zama sagardoren gaiak, eta oek saldu izan zirala zama bakotxa berrogei ta amabi errealen balioan, zeintzuk dakarten lau milla berreun irurogei ta lau erreal. Golde bat lur bete bageko alorrean, eta neke geiago egin bagetanik, atxurkintzan diarduanik, ez maizter eta Etxe-jaunik, ainbeste diru artu izan dabenik, iñon ere dela ez det uste nik.\nGoialdeko Erri txiki sakabanatuetan asi dira egiten bealdeko sagardorik oberenai ezer ere zor ez diotenak, edo geiagokoak. Ormaiztegiko Errian bertako sagarrakin Don Martin Etxezarretakoak beren etxean egindako sagardoa ikusi det Bitoriako kafean, iru txikiko bonbilla zazpi errealean saltzen. Jaun prestu oni eskatu izan niozkan sagardo beretik bi bonbilla Donostian bizi nintzala bertako iru edo lau andizkiri erakusteagatik; egin ziran mesede biraltzeaz, eta arriturik gelditu izan ziran frogatu zutenak beraren indar eta gozotasunaz.\nMaietarako jan sagarrak ere badira Gipuzkoan, beste lekuetan ezagutzen ez dituzten gisakoak. Oetako bati deitzaio, Panpanduja, zeñak debal aixal mea, mami guria, eta jate gozarotsua txit; bai ta usteldu bage egoteko iraupen luzekoa ere, eta beragandik zabaltzen dan urriñ gozoak ez du minberatzen burua, geza-gozoen geiegiak bezala. Sagar mueta oek, eta beste aixal medun asko goierrietakoak ez dira aiñ ustelkorrak, nola bealdekoak. Urte osoan, eta bian ere irauten duten sagar mueta anitz nekez biribillaturik ifini ditu Don Joakin Aldamarko jaunak bere mugape zabaletan ugari txit, zeintzuk daukaten jaso andia maietarako. Sagar oei izena jarri zaiote, Aldamar-sagarrak: beretakorik gitxi agertzen da merkatu agirikoetara, Garaizuma sartu arteraño; eta nola denpora artarako osterontzekoen geienak usteldu oi diran, Aldamar-sagarrak orduan datoz plazara guztiz ezadetsu eta guri guri sasoirik oberenekoak. Uste det bada, ezen, urte gitxi barru zabalduko dala Gipuzkoako Erri guztietara sagar mueta piñ, gozo, iraunkor oen txertakera, zeñaren bidez urte osoan izango ditugun iori sagar eder bikain mamitsuak.\nGure asaba onak oparo utziak,\nGipuzkoaren mugapeko lurrak matsarentzako aiñ onak dira, nola sagarrarentzat. Argibide gogoangarri askotan arkitzen da ezarria garbiroki, matsdi andi ugaritsuak izan oi zirala anziñaeran Probinzia onetan; eta beretan bildutako zumu gozadetsuarekin egiten ziraden txakolin-ardo guztiak edan edo aitu arteraño, etzala zillegi erbestekorik ekartzea, eta are gitxiago oetakorik Gipuzkoa barruan saltzea. Ara zer esaten daben, bada, lenago izendatu dedan Itztegi Luzeazaltar Nafarroa eta iru Probinzia oetakoak Kapitulu Donostiakoan, irureun berrogei ta bederatzigarren orrikatik aurrera.\n«Anziñaeran Donostia inguruko uztabiltzerik geienetakoa zan txakolina non nai deitzaion ardoarena, zeña beratxoa eta gorputz gitxikoa izan arren, bazkatzeko aiñ ona zan, nola Kabretongoa, Kastrokoa, eta Gipuzkoako beste Erri itsas bazterrekoetan biltzen dana. Egiazki, guztiz zan andia Erriko ardo onen salera, eta Errege Fedariak 1489garren urtean ontzat emandako Donostiaren aginde anziñakoak debekatzen zuten besterik sartzea, alik eta txakoliñak bukatu zitezen arteraño, zeña gertatu oi zan Maiatzeko illean; eta oraindik goarnitzalle zeuden soldaduai ere ifini izan zitzaizten eragotzpen batzuk, Felipe II eta IIIgarrenaren aginduz, erbesteko ardoaz oitza egiteko, Errikoak kaltarkitu etzitezen. Ortik dator bada, urruneko denpora artan mats-jabeak beren ardauaz egin oi zuten merkataritza, petxa guztietatik aterarik, beste tokietara eramanaz; ikusten danez argiroki, Santxo IVgarrenak Apirillaren 3an 1286garren urtean emandako gallaldia batean; ortik Podatarien anziñako anaiatasuna, izenak adierazten daben bezala jardun oi zutela matsdiak podatzen, zeñari baiendu ziozkan bere agindeak Erregiña Doña Juanak Balladolin 1509garren urteko Maitzeko illaren 7an, eta anaikidara goratu zeban Aita Santu Sixto Vgarrenak. Gaurko egunean eroria dago arras atxurkintza lanbide au, eta bakarrik irauten dute nolapait matsdi banaka batzuk, besteen aztarnak ikusten diralarik ondar mordo moldakaitzetan, zeintzuk aspalditik onara altxatu diran ez arian pitinka Uliako aldean, aizeak bultzatuaz, eta itsasoaren betiko leia ta ekiñaren bidez».\nGure Ama on Gipuzkoak ere aditzera ematen du argiroki, lege zarretako bere liburu maitagarrian, matsdi andiak oi zirala noizbaten ere Probinzia onetan. Beragaitik debekatzen du Tit, XL, Kap, 1322garren orrikan abereak matsdietan sartzea eta erabiltea. Podagiñen izen Euskararen bere berekiak ere argitaratzen du garbiro, mats asko podatu oi zala Gipuzkoan. Izen ondra andiko onekin ezagutzen ziran anziñaeran baserri-etxe purubetarrakin mendietako Buruzari edo agintariak. Izen onek irauten du oraindik ere Donostiako Uriaren paperetan, eta beraren mugapeko baserritarren artean; bañan ez agindeak, eskatu izan badute ere asko aldiz beren eskubide legezkoa. Askotan ifini oi dituzte Erriak beren naierako lege berriak, zeñaren bidez galtzen diran oitura maitagarriak!\nEzlitzake bada kalterik orain ere, anziñaeran bezala baleude Podagiñak matsdiak ifinteko; zergaitik Nafarroara biraltzen dan dirutza andiaren erdia bederik geldituko litzakean Errian. Ez du bada iñork ere zer atxakiarik eman Gipuzkoaren mugapeko lurrai. Ikusi degu argiroki, gure asaba maitagarriak anziñaeran, matsdi ioriak ifinirik txakolin-ardantza andiak egin oi zituztela; eta badakusku oraiñ ere garbiro, bertako itsasbazterretako Errietan biltzen dala edari onen gaia ugari; bai ta ere gure Ama oneski Gipuzkoak petxarik eraztea nai ezdabela beñere beraren mugapean egiten dan gauzari. Ditxa andi ezin obeagoko oek begien aurrean daudela zer eragozpen arkitzen da, bada, matsdiak lenago bezala ez ifinteko? Batere ez nere ustez. Beraz asi ditezke Gipuzkoatarrak gogoz matsdiak ifinten beren lur gozoetan Asaba maitagarriak idurikatuaz, sagasti eder galantak berriro jarteari ekin zaiozkan bezalaixen.\nAnziñako denporan Gipuzkoan matsak\nBide bagez galtzera onelako gauzak,\nGaztañaren ontasuna, eta ondasunak\nGaztañak ematen daben garau maitagarria, sagarra ta matsa baino ere askoz obea eta bearragoa da Gipuzkoarako, zergaitik negu beltzaren zatirik andienean berarekin bazkatzen dan bertako langillerik geiena; eta ori, biltzen dutenaren erdia, edo irutatik bat plazan saltzen dutelarik. Au da janari mueta bat aiñ merkea, goseiltzallea, eta osasuntsua, ezik, gatz pitin bat egotzi eta beste gozagarri bage, berarekin bakarrik dago prestatua noiz nai otordua. Ez eo bearrik dauka, ez laka emankizunik, eta ez beste arazorik batere, ezpada morkotsetik artu, pazian egosi, edo zartanean erre eta jan zaka zaka. Gai guztietara ondo begiratu ezkero, nekazariak ez du lurrean ifinten landare oberik, ondasun geiago ematen dabenik, eta erosoago datorrenik, nola dan gaztaña. Edozein zoko une eta sasi bazterretan alea edo sapia sartu eta txertatzearekin bakarrik, neke geiago bage artzen ditu beragandik garau eder galant ugariak prest aski. Sagardi ta matsdiak bezalako laguntzarik izaten ez dute gaztañadi ontsu oek ez ongarriz eta ez lanketaz. Eta zer litzake baldin lagako balioteke ondoan, berak botatzen daben orbela gosea elikatzeko? Nekazariak bera datzan oe-aurrea ta gela ez ditu erratzarekin aiñ ondo garbituko, nola eskuareaz soildurik utziko deban gaztañaren inguru guztia, arkitu aldezan zabarra ta sas guztia okullura daramala.\nEsan ditudan gutiperiak baizik etzaio bada egiten gaztañadiari, alik eta ale eder galantak ematen asi dedin arteraño, eta orduan ere ara zer ta nolako palagu gozo eta leunketa eztitsuakin egingo zaiozkan, bere erraietatik oparo eskintzen daben janari ain maitagarria (eman nai ez balu bezala) nai ta naiez gogorrean kentzen. Zardai andiakin erasotzen diote goien bean dinbi danba portizki, bere erpin maite, eta muskil mimerakorrak zatitu ta urratuaz amiltzen diozkatela urdurikerian lurrera morkots mardul ale gizenez ondo beteak. Eta oek bildutakoan? Agur besteraño!\nGuztiaz ere, zuaitz mueta au da aiñ ondradua, eta opaia, ezik, batere zapuztu bage ematen du bere garau baliosoa gogoz; eta oraindik are geiagokoa da landare onen ontasuna. Arras zartu, eta barrunbeko mami guztia arrak janik dagoela ere, azal uts utsa txutik daukan arteraño ematen du alea. Eta azkenean ezin bizituz erorten danean ere, berarekin egiten dan ikatza da oberena ermentarientzako.\nGipuzkoan badira etxeak, asko ta asko alere, beren mugapean bildutako gaztañatik sei edo zazpi illabeteko goiz arratsetan naierara bazkaturik, txiki arki guztia abereai jan-erazo, eta gañera irurogei anega ta geiago azokean saltzen dituztenak. Probinzia onetako mugape guztia da gaztaña tokia; eta onen ale gozo eldurik jalkia, bera da janari ta jakia.\nGipuzkoako maizter, ta Etxe-jabeak\nEzdira alfer, nagi, ardura bageak;\nOsotoro gorderik alor, ta larreak,\nZuaitz mueta onek naien dituen tokiak dirade, bada, ibai ertzakin erreka-ondoak, eta nola dan Probinzia onetako mugape guztia aiñ guriro ureztatua, gogoz ematen du oetan beren garau maitagarria. Beragaitik ikusten dira Gipuzkoako ur bazter eta arkaitztarte ezadetsuetan intxaur eder galantak ain ugari. Zuaitz oetatik badira asko ta asko, anega bana ale ematen dabeenak, eta bataz-beste anega erdi bana geienak urtabe onean. Sasoia duten arte guztian eman alak eman ta ere, azkenean balio izaten dabe zubagetarako bikain arkiak bost eun bana erreal ta geiago; et osterontzekoetatik ere geintsuak, erdia bederik, intxaur olak jaso andia dabelako beti gauza askotarako.\nGipuzkoako nekazari zintzo beargilletsu argiak ezaguturik ondo landare onek ematen dituela ondasun andiak, ekin zaiozka gogoz bera ifinteari istingadi eta urnegar leku guztietan; eta uste det ikusiko dirala urte gitxi barru erreka ondo ta ibai ertzak, ematen dituztela askorentzat, ale mamitsuakin ol balioso beltzak.\nIntxaurrak izatea Errian ugari,\nEskerrak zor zaiozka bertako lurrari;\nEta gitxiago ez batere urari,\nEzkurra da garau mueta bat guztiz etekin andiak ematen dituena, eta anziñaeran are andiagoak eman oi zituena. Gizon jakinti askok esaten dabe, ezen, zuaitz mueta anitzek txertatu ere bage berenez dakartziten garau ugaritsuakin bazkatu oi ziradela abereak ez, ezik, gizakiak ere munduaren lendabiziko asieran; bai ta oraindik, gure Aitalenen Tubal Euskaldun garbia bere etxetarrakin Españara etorri ezkeroztik ere. Anziñako denporan gizakiak ezkurra jan oi zutela entzuteaz, ez du zer miretsi iñork ere; zergaitik gaurko egunean ere askok eta askok artzen degun gauza ontzat txit gogoz ezkurra egotzitako txokolatea, ezjakiñean bada ere. Iñork ere ezin uka dezake, bada, lurrari erraiak idikitzen gizona asi baino lenagoko denpora doatsu aetan, Gipuzkoatik ezkur anitz eraman oi zutela Erbeste urrunekoetara. Beragaitik zeban Probinzia onek anziñaeran ezkurraz txit kontu andia. Begiratzea dago, bada, gure Ama maitati Gipuzkoak bere Fueroetako liburu gogoangarrian XLgarren Tituluan, Kapitulu Ian 323garren orrikan ezarria daukan legeari, non arkitzen dan argi eta garbi, ezen, Ama Birjiña Aboztukotik Eguerri bitartean besteren ezkur lekutan ezin sar dezakela iñork ere abererik bazkatzera. Orra zer kontu andia zuten ezkurrraz gure gurasoak, orain arras aztua badago ere. Esan al guztien gañekoak dirade, bada, Probinzia onetan ezkurrak eman izan dituen ondasunak. Anziñako denpora zar igarotakoen billa ibilli bage, geren egun laburretan ere ikusi izan degu argiro, garau maitagarri onek aberatstasun andiak eman izan diozkala Gipuzkoari. Nere jaioterrian ezagutu izan ditut nekazariak, ezkur urte onean, Aboztuko illaren erdi alderontz bost edo sei zerri-ama beren umeakin erosi, Aralarko basoetara bazkatzera bota, eta Eguerrietarako irureun bana dukaten irabazia artu izan dabeenak, zaintzalle bat bakarra iru edo lau zerri-jaberen artean ifini, eta beste neke ta kasturik bage. Nekazariarentzat zer izango da irabazi eroagorik au baino? Beragaitik bear litzaioteke, bada, ondo kontu egin Gipuzkoako basoai, ikatzgilleai ainbeste eskubide eman gabe. Oek bein sartzen diran basoa, illa gelditzen da betiko; bañan ezkurrak urteoro ematen daben laka da sekula guztirako.\nZuaitzak aizkorari diola beldurra,\nSinistatu bear da, ez dala gezurra;\nAgur gure basoak, ta agur ezkurra!\nGerixa, Ginga, Alberetxigu, Aran, Udare, Muxika, Piku, Mizpira eta osterontzeko garauak ere, aiñ ederrak, gozoak eta galantak izan oi dira Gipuzkoan ugari, nola beste edozein tokitan, edo benturaz guriagoak, piñagoak, eta osasungilleagoak, gizon jakinti anitzek autortu izan dabeen bezala.\nGipuzkoako baratzaetan egiten dan janari gauza guztia da begitangoa, guria eta gozarotsua txit. Tokirik aurrenengoetan mairik andienetara agertu oi diran berar mueta guztietatik da ugari Probinzia onetan. Beragaitik aiñ merke berdura ikusten da Erri-bildurik andienetan ere. Donostiako plaza izanik garestienetako bat, egunik geienetan erosiko da bertan zortzi edo amar librako azaburu bildua sei edo zazpi koartoan; bai ta lau edo bost urraza-buru galantak ere txanpon batean. Esparrago mardul biguñak, azaloratu guri ederrak, orbura begitango gozoak, tomate leun mamitsuak, zainhori bikaiñ lodiak, borraja egostbera eztitsuak, tipula ezadetsu galantak, baratzuri pin gogorrak, piper me pizkor ta gizen gezarotsuak, eta osterontzeko baratza berar guztietatik egiten da Gipuzkoan ugari. España guztiko Erri-burua dalarik Madrill, urterik geienetan eraman erazo izaten dituzte bertara esparrago samalda andiak Probinzia onetatik aste Santurako. Gizon prestu goienengo zenbaitek aldeaurrez kontuan ifinirik, biraldu izan ditut neronek asko aldiz. Sebillako Zaldun gazte aberats bat ikusi izan det Donostiako plaza berrian esparragoak erosten, osoba maite bati bere jaioterrira igorritzeko, zeñari entzun izan nion, ezik, ibilli izan zan tokietan etzebala arkitu mardulago ta ederragorik; eta nai ziela adierazo osoba jaun ari eta bere lagunai, ezen, aek uste baino gauza bikañagoak egiten dirala Gipuzkoako arkaiztarteetan. Sarritan gertatu oi da, bada, iñork usterik gitxiena daben tokian, gauzarik oberenak arkitzea. Ez da, bada, oraindik urte asko auxen berpera gertatu dala azaburu-bilduakin Probinzia onetan. Esango dizutet nola, non, eta zeren bidez.\nAralarko mendi goititua elurraz janzia ikusi oi dalako sarritan, etzitzaion iñori bururatzen amesetan ere, aiñ toki gogorrean baratza gauzak ezer eman al zezakeanik; bañan alabearrak nai debanean uste bageko gauza asko agertu oi dituen bezala, au ere argitaratu izan zan utskeria batetik. Zaldibiako Miranda-etxean gaur bizirik arkitzen dan artzaiaren emazteak senarrari arto-iriña mendira biraltzeko zeuzkan anekatxoak arkitu izan zituen urratuak, eta une artan arabatzeko betarik etzeukalako, jarri zituen zuloen iskarri, aurreragoko egunean sukalde bazterrera botarik zeuzkan azalandare kaiska banakaren batzuk: eta oek gizonak mendian anekak ustutzeko denporan arkitu zituen ustez ustekabe. Artzain oni ez nondik eta andik alabearrak ekarri zion burura, azalandare erdi igartu oek txabola inguruan landatzea, eta ifini ere zituen lurrik oberena zerizkion tokian. Beraren txabolako lagunak farra ta ixeka egiten zioten, azalandareak Aralarko mendi tontorrean jarri zituelako, bañan ikusi zutenean egin zireala beretatik azaburu bildu galantak, mendi guztiko artzainak erori ziran kontura, eta geroztik Aralarko mendian egiten dira arrigarrizko azatzak. Mendi onetan badira artzainak beren artizkuna inguruan egindako azarekin laureun bana erreal artzen dabeenak. Guztiz jaso andia izaten du mendi onetan egindako azaburu bilduak, Erriberaetakoa baino biguñagoa, guriagoa, kizkurragoa, piñagoa, ezadetsuagoa, eta gozoagoa dalako askoz ere; eta doai eder oezaz gañera du beste ditxa bat ona txit, zeña dan lurrean ifini ta egun gitxiren epean burubildurik anditu, eta bear bezala eldutzekoa. Milla zortzi eun, ogei ta amaikagarren urtean biraldu zidan neuri Zaldibiako adiskide batek Donostiara Aralarren egindako azaburu-bildu bat emezortzi libra pisatzen zituana, esaten zidalarik, ezen, beraren landarea lurrean ifinia izan zala Garagarrillaren ogei ta irugarren egunean, Mendibil deitzen zaion sarobean, eta kendu zutela toki beretik, Urri-illaren bostgarrenean. Eun ta lau egunen barruan ain mendi goitituan egindako garau ikusgarri eder galant au, erakutsi izan nioten Uri bereko andizki askori, jakin zezaten garbiroki, ezen, erriberaetan bezin gauza onak edo obeak eta piñagoak badirala arkaitz tarteetan, billatzera saiatu ezkero. Aralar-mendiko azaburu-bilduen agerkera zorioneko au zorko zaiote, bada, izendatu dan Miranda-etxeko senar emazteai. Gertakari onen barri ez dakiten askok esango dabe menturaz, Kapitulu au luzegia dijoala, eta ez dala ainbesteraño aintzat artzekoa; zergaitik azaburu galanten bagetasunik ikusten ez dan Gipuzkoan. Ordea bear zaie begiratu beste gauza geiagori ere. Gauza jakiña ta egiazkoa da txit, toki baterako ona dan eguraldia, besterako izan leikeala kaltarkitsua. Udako egun luzeetan eguzkia goienengo mallara igotzen danean, beraren berotasunak kiskaltzen ditu Erriberako baratzaetan arkitzen diran aza guztiak, burubiltzeko lekurik eman bagez arroturik lagatzen dituela; bañan Aralar-mendikoak orduan ta geigo irabazten dabe, eta mardulago ta guriago agertzen dira. Beragaitik izaten du mendi-aza onek ain jaso andia uda azkenean. Legorte urtean ikusi izan det Billafrankako merkatuan aza onetatik saltzen arroaka, libra bakotxa lau koartoren balioan. Garesti saltzeaz gañera daukate aza onen egilleak beste ditxa bat ezin andiagokoa. Doarik daukate bada mendian, nai duten ainbat kanpo baratza ifinteko. Eta nolako lurra? Ongarritu bearrik ez dabena; zergaitik beren ardiak egindako zimaur pisakin guriaturik ondo, arkitzen zaiozkaten txabola inguruan, nai baino ere geiago, esitu eta landarea ifintea beste lanik ez dabeenak. Zer izango da, bada, bere artaldearekiko lanbideak egindakoan, mendian geldirik egon bear daben artzainarentzako au baino irabazbide eroagorik aiñ denpora gitxirako? Nork sinistuko zeban, bada, orain ogei ta amabost urte inguruan, aza buru bildu eder galantak egin zitezkela Aralarko mendi goitituan? Iñork ere ez, nik derizkioanez. Beragaitik nai izan det, bada, ustez ustekabeko agerkera berri au jarri zearo ta garbi.\nLore begitangoakin, usan berar gozoak\nGipuzkoako loretoki eder txukunki apainduetan arkitzen dira, Europa osoan arki al ditezkean mueta guztietakoak, aiñ bitoreak, ikusgarriak, eta usai gozodunak, nola beste edozein lekutakoak; eta gizonaren laguntzaren bidez ugaritzen diran berar begitango oezaz gañera da Gipuzkoako mugape guztia berenez bertan jaiotako lore eder kolore askotakoakin txit ondo janzia. Mendi goititu, arkaitztarte, basozakon, erreka-ondo, ibai-aldamen, itur-inguru, bide-bazter, eta tokirik izkutuenekoak arkitzen dira Probinzia onetan berar gozarotsu ta lore ikusgarriz arras beteak. Eta oraindik are geiagokoa da, errolla, luepaki, erreten, zingidadi, aldats ta malloetan sortzen diran arantza-beltz, laarzuri, sarats, ezkerain, txillar, zume eta oen lagun askok, alkar maitaro laztandu ta bata besteari irme josirik, egiñeratzen dituzten sasi andien nabardade ederra eta eoera miraritsua. Arbiak garatzen diradenetik gaztañak bildu arterañoko zortzi illabeteetan ikusten da lore ederrez janzia Gipuzkoako mugape guztia, eta osterontzeko lau-illetan ere berde berde irauten dute, abereak negu beltzean bazkatzeko lurrak berez ematen dituen gorosti, agin, ota, erramu, isats, untz, eta beste zenbait orni mueta, zeintzuben edertasunak alegeraturik pozkarritzen dituen mendiak, abereak, eta gizakiak.\nEsan al guztien gañekoa da, bada, Gipuzkoako mugapean berenez jaitzen diran berar ta lore eder usai gozokoen ugaritasuna; eta oraindik are geiagokoa izango litzake, baldin Oñatiko jaun prestuak bezalako gogoa beste zenbait andizkik balute, toki urrunekoetatik landare ta aziak biribillaturik beren baratzaetan ifinteko. Erri onetan arkitzen dira Asiatik, Siriatik, Armenia, Ejipto, eta beste Probinzia Europaz kanpokoetatik nekez eskuratutako landare mueta asko, bertako lurrak ondo arturik, eder ta galant, sasoirik oberenekoak. Lore ta berar Erbesteko oek, beren jaioterriko izenakin deitzen dituzte Oñatian, euskarazkorik oraindik ez dutelako. Ara nola.\nChauta de Brasil\nChopo de Lombardia\nTilo, Tila o Cinanomo\nOen guztien gañekoa beste landare bat ezagutu izan da Oñatiko baratza batean, zeñari deitzen zitzaion Minosa sensitiva, nork daki nondik eta nola eskuratua?\nLandare miraritsu au azi izan zan urte bete barru iru kana laurenen luzetasunera, eta beraren orri ederrak gorputz bat egiñik, artzen zuten zabaltasunean kana-erdiko ingurumaia. Lore onen nabardade ederra izanik ain ikusgarria, beragana begira jarten ziraden guztiak gelditzen ziran zoraturik. Bañan nondik eta nola etzekitela gertatu zan, ezbearren baten bidez edo bestela, alako landare bitore maitagarria izkutatzea bat batean, beraren azirik gordetzeko ere lekurik bage.\nBorraja loreak ere biltzen dira Oñatiko mugapean iñon ere bezin onak, edo obeagoak; eta berakin egiten dan goixo gordegarria izanik aiñ bikaña, eramaten dute Españako Erresuma zabalaren tokirik geienetara, zeintzubetan ezagutzen dabeen ondo berezko guritasun ezadetsutik, eta Erriaren izeneko txarrotxoetatik.\nBegien aurrean dakusku bada argiroki, lore mueta guztietara diradela saiatuak Oñatiko Etxejaun ondraduak; baita ere, emengo lurrean zapuztutzen ez dirala Asia inguruko landareak. Beragaitik uste det bada nik, ezen, Gipuzkoako mendi, aitzarte, txara, eta basoetan izan ditezkeala menturaz, toki urrunekoetatik erakarri diran landareak bezalakoak, zergaitik berrogei ta amar urtez onontz gertatu izan dan Beasaingo Errian lanbide au berpera. Ara nola eta zeren bidez.\nEuropaz kanpoko Erresumarik izendatuenetan gauza begitangoen billa zebillen gizon andizki Franziako batek ekarri izan zituen, beste gauza geiagorekin batean, landare ikusgarri batzuk Persiatik, Europa guztian alakorik arkitzen etzalako ustean: eta sinitspen oso bete onetan erregalatu ere ziozkan Errege Franziakoari. Onek, aiñ toki urrunekotik zetozkion landare ospatsuak maitaro arturik, beretako batzuk igorri ziozkan oparo Españako Erregeri. Landareak Madrillera zeramazkien Franzes mandatariarekin batu zan Irun aranzungo ostatu batean gauaz On Joakin Irizarko jauna, eta beren ezaguerak alkarri emandakoan jalki zitzaion franzesari zeren bidez zetorren Españara. Irizar jaunak entzun zebanean nondik norakoak ziraden landareak, egin zitzaion beretako baten gutizia; baita aditzera eman ere Franzesari guztiz modu-ezti andian, baldin eman al bazezakean; eta onek ikusirik aren prestutasunezko arpegiera ona, eman zion landare bat Erregerentzakoaz ostean bere adiskide mamientzat zeramazkienetatik; zeñari esker andiak emanaz gelditu zan Irizar jauna bere landarearekin pozkida bete betean. Bigaramun goizean goiz landare au biraldu zion bere arreba Doña Mariari Beasaingo Errira Irun aranzun arkitu zeban oñezkorik azkarrenarekin, esaten ziolarik izkribuz, nondik norakoa zan eta zer bidetatik eskuratu izan zeban ustez ustekabe aiñ gauza begitangoa; eta beraren baratzan arkitzen zan tokirik eguteraenekoan ifinierazo zezala denporarik galdu bage. Etxe-andra andi onek anaiaren mandatuarekin landarea artu bezin prest, erakarri zeban bere maizter nekazari bat etxera, zeñari adierazo zion garbiro anaiak gaztigatzen zeban guztia, eta zer egin bear zeban. Maizter zintzo ernaiak landarea eskuan artu orduko esan zion Doña Mariari, nere Etxeandra ona; ez da landare au bedorren anaia jaunak uste deban bezin bakana. Nola ez? eranzun zion Doña Mariak. Eta maizterrak; zergaitik Beasaingo txaraetan dauzkagun onelakoak ugari. Doña Mariak Ha gizajoa! ez daukazu burua leku txarrean! zoaz bereala baratzara, eta landare au ifini ezazu tokirik obeenean, anaiak gaztigatzen daben bezala. Maizterrak; bai andrea, egingo det gogoz bedorrek agintzen didana. Esan ta egin, jarri zeban landarea baratzan arkitzen zan tokirik alaienean, eta joan zan bere etxera. Andik urte betera bezalatsu Irizar jauna etorri zan Beasaina, eta arrebaren etxera sartu bezin laster galde egin zeban berak igorritako landareaz, zeñari erantzun zion Doña Mariak, beatza jasota baratza alderontz ifinirik, ara non dagoen eder ta galant, lurrak maitaro arturik sasoiekoa txit. Bereala joan ziran anaia arrebak landarea zegoen tokira eta bera ain mardul begitangoa arkitu zebalako zoratu nai zitzaion Irizar jaunari pozaren pozez; eta asi zitzaion arrebari kontatzen landare arekiko gertaerak, lenago izkribuz gaztigatu zion baino luzeago. Mirari andi aek entzuten zegoela oroitu zan Doña Maria landarea landatzera erakarri izan zeban maizterraren atera-aldiaz, eta esan zion Irizarri. Ez dakizu esan zidala landare au ifini-erazo nion maizterrak, ezik, onelakoak ugari bazeudela Beasaingo txaraetan? Ixekazko algara andi bat egin ondoan Irizarrek galdetu zion arrebari non bizi da Astolapikotzar ori? Emendik ez urrun, erantzun zion arrebak, eta nai badezu erakarriko det. Anaiak, datorrela bada. Bereala gaztigatzen diote maizter gizajoari etorri dedilla prest; eta badator au estura larrian, zer bear ote dioten ezin asmatuz. Baratzara iritsi ta arratsalde onak emanaz ongi-etorria egin orduko, Irizarrek galdetzen dio maizterrari, ezen, non ikusi izan dituzu zuk landare au bezalakoak? Erantzun zion maizterrak; jauna, Beasaingo txaraetan ugari. Au enzutean irazeki zitzaion Irizar jaunari su ta gar, eta bere berotasunarekin eraso zion goien bean maizter zintzoari, asmatu-al guztia esanaz; Ea uste al zeban Beasaingo mugapean, ez ezik, Europa osoan ere arkitu al zitekean aren landarea bezalakorik? Ea zeri dagokala eta zeren bidez esaten zituan ezkaida aek? Ea lotsatzen ere etzan farragarrikeri aek iñork entzutea? Ezagun zebala ondo, Astoa ispillu iduritzen zaioten basatietakoa zana... Maizter gizagaixoak burua makurturik oek guztiak entzundakoan esan zion emeki; jauna, bedorrek ala uste ez badu ere, egia garbiroa da nik esan dedana, zeña on egingo diodan bigar ordu onetarako, baldin Jaungoikoak oñen gañean banau eta Beasaingo mendiak bitartean ondatzen ezpadira. Au esan ta irten zan maizterra arras mindurik aserre bizi bizian, eta Irizarrek ixekaz esaten ziola, oa, oa, buru gogortzar ori, ez aiz nekatuko alfer gaiztoan. Bigaramun eguerdi-alderontz maizter prestu argi au badatorkio Irizar jauanri, landare pilla andi bat bizkarrean dabela; zeñaetan zekartzien, batzuk pipitadunak, besteak loratzen asiak, asi bagekoak bere orri, besanga ta sustraiakin, zar ta gazte, txiki ta andi gisa guztietakoak, urtearen sasoiak suertez alan agintzen zebalako. Eta beraren aurrean sorta botatzearekin batean esan zion maizterrak emekiro, Jauna, ona emen non dauzkan bedorren landare ospatsu toki urrunekoetatik ekarritakoaren senide egiazko garbi garbiak, Beasaingo menditik dakartzidanak; eta begira begie ondo berai, astoa ispillu iduritzen ote zaidan edo ez. Irizar Jaunak ikusi zebanean maizterra arras mindurik menetan zebillela txit, eraman-erazo zeban bere sorta pilla andiarekin baratzako landarearen ondora; zeñarekin bekaldu zituen maizterrak ekarriak bat banaka; eta nola etzeban ikusten beretan desberdintza agirikorik, asi zan purrustaka bein batari imurtxi, gero bestea tximikatu, zañak eten, besangak ausi, azalak zanpatu, mamiak miaztu, loreak usandu, orriak igortzi, pipitak otzkatu, eta beste asmakari burura ekarri al zitzakean guztiak egiten, beraren landare Persiatarraren antzekorik ere, Beasaingo mendian ezin izan zitekealako uste oso betean; bañan etzuten deus balio izan aren aztalka guztiak, zergaitik mueta batekoak zituzten sustrai ta aziak. Beasaingo andizki-arki eta Apaiz jaunak zekitelako Irizarrekin maizterraren arteko auziaren barri, eta ikusirik biak argurion zeudela baratzan, joan ziran beretara; zeintzuk erabaki zuten garbiro, ezen, Irizarren landare Persiatarra, eta maizterrak Erriko txaraetatik ekarriak, ore bateko senide egiazkoak zireala, Otsalizarra deitzen zaioten garbi garbiak. Geroenean erori zan kontura Irizar jauna, eta gaztigatu izan zion Parisera landareaemateaz mesede egindako gizon prestuari, berarekin zer gertatu zitzaion. Orobat izkribatu zeban Madrillera ere, bañan etzioten jaramonik egin, ez batetik, eta ez bestetik.\nOrra nolako gauzak agertu oi diran iñork usterik gitxiena daben tokietan. Beragaitik nai izan det, bada, gertaera au ezarri zearo ta zabalki, jakin dezan mundu osoak, Gipuzkoan badirala basoak, iñon ere bezin gozoak.\nProbinziako aitzak dauzkate gordeak\nTxuri, beltz, urdin, gorri, berde ta moreak,\nZer nai gauzatarako non dira obeak?


2013ko maiatzaren 08a\nAntonio Basagoitik 1995ean hasi zuen ibilbide politikoa.\nBanco Hispano Americano erakundearen fundatzailearen biloba da Basagoiti. 1995an hasi zuen ibilbide politikoa, Bilboko Udalean, zinegotzi bezala. Alkatetzarako eta lehendakaritzarako hautagaia izan da. Bizkaiko enpresari eta bankari familia garrantzitsu bateko kide da, Iñigo de Barrón kazetariak El Páis egunkarian nabarmendu duenez.\nHain justu, Basagoiti familia Mexikon hasi zen aberastasunak pilatzen, Antonio Basagoiti Artetak, alderdi popularreko buruaren aitonaren aitonak, 1898an Mendoza e Ibañez bankua sortu zuenean. Garaiko krisiak bultzatuta Madrilera itzuli zen, eta 1900. urtean Banco Hispano sortu zuen. Gerora Iberdrola bilakatu zen Iberduero enpresaren fundatzailea ere izan zen Basagoiti Arteta.\nOndorengo belaunaldiek bankuaren buru jarraitu zuten. Banco Hispano eta Banco Central fusionatu egin ziren, eta erakunde berriak Banco Central Hispanoamericano (BCH) izena hartu zuen. Politikariaren aita, Antonio Basagoiti García-Tuñón, erakunde horretako zuzendari orokorra izan zen. BCH eta Santander fusionatu egin ziren beranduago, eta 2010ean Banestoko presidente kargua hartu zuen Basagoiti García-Tuñonek.\nBestalde, Antonio Basagoitiren emaztea ere –BBVAn lanean diharduena– Mexikora joango da. BBVA Bancomer bankuan hasiko da lanean, herrialdeko entitate nagusian.


Nazioarte mailan garraio arinean aritzeko baimena eskatu beharko da ministerioan | hiru euskal garraiolarien sindikatua\nNazioarte mailan garraio arinean aritzeko baimena eskatu beharko da ministerioanhiru sindikatua2022-05-05 2022-05-05\nMaiatzaren 21etik aurrera, nazioarteko garraioa egiten duten garraiolari autonomoek lizentzia beharko dute 2,5 eta 3,5 tona arteko ibilgailuen nazioarteko garraioari buruz Parlamentuaren eta Europako Kontseiluaren 2020/1055 Erregelamendua indarrean baita. Horrek esan nahi du nazioartean lan egin nahi eta baimendutako karga hori darabilten ibilgailuak dituzten enpresek lizentzia eskatu beharko diotela Garraio, Mugikortasun eta Hiri Agenda Ministerioari, eta, horretarako, baldintza hauek bete beharko dituztela: establezimendua, ohoragarritasuna, finantza-gaitasuna (gutxienez 1.800 euroko kapitala eta erreserbak izatea lehen ibilgailuarengatik, eta 900 euro gehiago ibilgailu gehigarri bakoitzeko) eta lanbide-gaitasuna.\nBaimena etapaka ezarriko da. 2023ko urtarrilaren 1era arte, garraiolari interesdunek nazioarteko garraiorako lizentzia eskatuko diote Ministerioari, aipatutako baldintzak betetzen dituztela aitortzen duen erantzukizunpeko adierazpen bat aurkeztuz. Baimenaren titularrak edo enpresa horretako garraio-kudeatzaileak bete eta sinatu beharko du adierazpena.\nDatorren urteko urtarrilaren 1etik aurrera, baimena lortzeko betekizunak egiaztatuko dira, hau da, administrazio bakoitzak enpresen bisa egitean bete beharreko baldintzak ondo dauden begiratuko du. Horretarako bisa-eskaeran eremu bat sartuko dute: nazioarteko garraioa egiteko interesa duten enpresek markatu egin beharko dute horixe. Lauki hori markatzen dutenen, ezarpen-baldintzak, ohoragarritasuna, finantza-gaitasuna eta lanbide-gaitasuna egiaztatu beharko dira. Oniritzia eman ondoren, lizentzia eskatu ahal izango diote Ministerioari.


Txina DIAMOND Energia aurrezteko sabaiko fan fabrikazioa eta fabrika | kalea\nTxina CE onartutako 8ft 10ft 14ft sabaiko haizagailu komertziala\nErrendimendu eta eraginkortasun bikaina, momentu eta aire bolumen handia, bizitza oso luzea, hauek dira KALE diamante sabaiko haizagailuaren abantailak. Diamantezko sabaiko haizagailu moderno, sinple eta arinak zure aireztapen eta hozte eskakizunak bete ditzake\nDiamond seriearen diseinu orokorra, diamantearen ertz josiaren forman inspiratuta, oktogonotik zirkulurako forma mailakatua da, haizagailuaren palatik beheko zirkulurako trantsizioa ezin hobeto osatu zuena. Ertz disolbatzaile zentralaren diseinuak oso luxua erakusten du; Buztan-muturraren kurba dotoreak forma orokorra gogorra egiten du nolabaiteko dinamismoarekin; behealdean, hegazkin-motorren turbinaren diseinua hartzen dugu, mugimenduaren edertasuna areagotuz. Itxura orokorrak moderno, zientifiko, dinamiko eta seguruaren zentzua erakusten du. Praktikoaz gain, oso nabarmena den apaingarri eta artea ere bada.\nSolidoa： Erabili erresistentzia handiko materiala, hala nola altzairu forjatua, hegazkin-kaleko aluminioa, sendoa eta segurua.\nDistiratsua： Erabili fluorokarbonozko pintura teknologia, distira handiko itxura, argiaren azpian distiratsua.\nBero-transmisio-gaitasun handia： Aipatutako turbina airea xurgatzeko efektua, beroa xahutzea hobetuz.\nBizitza luzea： Erabili osagai kualifikatuenak, ziurtatu 15 urte baino gehiagoko bizitza.\nFantasia： Eskala handiko ekoizpena, oso integratua, kostuaren beherakada, dotorea baina ez garestia.\nHartu errendimendu handiko bektoreak eta maiztasun handiko eramaile teknologia haizagailua ondo abiarazteko eta zaratarik gabe funtzionatzeko. Bizitza luzeko gailuak eskolta: potentziometro digitala, botoiaren etengailua, kondentsadore elektrolitikoa eta beste eragiketa sinplea, erabiltzeko erraza eta energia aurreztea.\nIndar handiko hegazkin-kaleko magnalium, fluorokarbonozko pintura gainazalean, haizagailu aerodinamikoaren diseinua. Kale Airfoil Blades™ patentatutako saihets-euskarri-sistemarekin barnealdean, haizagailuen palen indarra hobetzen du eta haizagailuaren isatsa saihestu eta konektatzeko osagaien neke-galera saihesten du.\nErabili SKF errodamenduak, CNC doitasun handiko taila-teknologia, doitasun handiko muntaia, transmisio-sistemaren eta zerbitzu-bizitzaren egonkortasuna bermatzen duena.\nAurrekoa: AIRCOOL HVLS sabaiko haizagailu handia\nHurrengoa: EURUS III Sabaiko haizagailu industrial klasikoa


Zinemaldia 2019 Archives - Boligrafo gorria\nHasiera » Zinemaldia 2019\nPosted in Zinemaldia 2019\nBi irabazle garbi eta zenbait tendentzia utzi ditu Donostiako Zinemaldiaren 67. edizioko palmares ofizialak: Pacificado film brasildarrak ikusi genuenean aurreikus zitekeena baino sari handiagoak besapean hartuta egingo du etxerako bidea, Urrezko Maskorraz gain gizonezko aktore onenaren saria eta argazki onenarena ere eraman dituelako. Kutsu sozialeko zinemak aurreko edizioetan baino pisu handiagoa izan du 2019ko honetan, baina ikusle honi zalantza geratzen zaio Paxton Wintersen filma izan ote...\n“Batzuetan gertatzen da, film bat amaitzen den lekuan segitzen duela hurrengoak, programatzaileek edo zoriak Zinemaldiko film guztiak josita metafilm erraldoi bakar bat egin nahi izan balute bezala”. Harkaitz Canok atzoko zutabean idatzitako esaldi horri bueltaka nabil, lehiaketa ofizialaren barruko azken pelikula ikusi dugun egun honetan. Metafilm erraldoi bakar bat: gutako askoren buruan hori bihurtu da dagoeneko joan den ostiraletik ikusi dugun guztia. Eta ez derrigorrez film batzuek...\nEtxera itzultzeko zailtasunak eta bidaiatuz sendatu daitezkeen gaitzak\nGoizeko lehen orduan etxetik irten eta azkeneko autobusarekin batera itzuli. Tartean: pelikulak, kafeak, presaka jandako pintxoak. Are presa handiagoarekin idatzitako kronikak. Zinemaldiak ezartzen duen errutina nekagarriari esker, urre gorrizkoa bihurtzen da etxekoengana bueltatu eta lasaitasun pixka bat daukazun eguneko momentua. Gaur Sail Ofizialean ikusi ditugun bi filmetako protagonistek ez dute halakorik: gurasorik gabe hazi diren gazteen istorioekin hasi da lehiaketara aurkeztu diren...\nBeti deitu izan didate arreta Zinemaldia jarraitzen duten atzerriko korrespontsal eta kritikari batzuek. Konkretuki, adinean aurrera samar joanak dauden horiek. Beraien ile zuriak, ibiltzeko modu zahartritikoak, bazkalosteko paseetan egiten dituzten zurrungatxoak. Siesta horien ondoren idatziko dituzten kronikak eta kritikak irakurriko nituzke denborarik izango banu, askotan galdetzen diot nire buruari zer arraio kontatuko duten lepoa kulunka dutela ikusi dituzten pelikulez. Gauza bat segurua...\nIa artea bezain zaharra den dialektika baten lekuko izan gara astelehen honetan Sail Ofizialean: zer da garrantzitsuagoa, istorioa ala hura kontatzeko modua? Edukia ala forma? Adiskide kultureta zinezale eusnob maitagarriok, badakit horrelako galderen aurrean tokatzen dela esatea istorio guztiak kontatuta daudela eta, beraz, apustu formalen bidez ireki daitezkeela nagusiki giza-adierazpenarentzat esparru berriak eta abar eta abar. Teorikoki nik ere hori defendatu beharko nuke, are gehiago...\nZine aretoak ez dira munduko lekurik onena klaustrofobikoentzat: itxita daude, ilunak dira eta pasillo baten ondoko eserlekua hartu ez baldin baduzu, ez da hain erraza izaten nahi duzunean altxa eta ateratzea. Eskerrak hasieratik jakin dezakezula zenbat denboraz egongo zaren isolamendu-egoera horretan: zinefilo handienek ere irten behar izaten dute noizbait aretotik eta, Zinemaldia jarraitzen ari bazara, efektu terapeutikoak dauzka pelikula eta pelikula artean aire pixka bat hartzeak. Kanpora...\nInon ez dute erakusten erabakiak nola hartu\nAukeratu bizitza, aukeratu lanpostu bat, aukeratu karrera bat, aukeratu familia bat. Aukeratu ostiaren handia den telebista bat. Aukeratu arropa-garbigailuak, autoak, telefonoak eta patinete elektrikoak. Aukeratu bizitza, bizitza, azken finean aukeratzea baita, Trainspotting filmeko protagonistak pelikularen hasieran esaten zuen eta Zinemaldiko Sail Ofizialaren bigarren egunean erabakiak hartu behar dituzten pertsonaiak ikusi ditugu pantailan. Baina hemen film horiek egin dituzten ekipoek...\nSuizidatu edo mini-sozialismoa eraiki aberatsen etxeetan\nBueno, ba hemen gaude beste urte batez Donostiako Zinemaldian, Euskal Herriko zine festibalen Alfan eta Omegan, zaleak, postureozaleak eta handik pasatzen zen beste karrokada bat jende erakartzeko tiradizoa daukan zazpigarren artearen astebeteko mozkorraldian. Eguerdian ireki da Sail Ofiziala, baina Kursaal parean ilara egiten ari ziren zenbait pertsonarengatik izan balitz, 10:30erako butaka guztiak beteta egongo ziren. Goiz joan behar dela lekua hartzera, bale, baina ordubete lehenago Moneoren...\nDonostiako Zinemaldian ikus daitezkeen bost pelikula atipiko\nZinemaldiak baditu bere tradizioak. Batzuk urteroko programan agertzen dira –alfonbra gorria, Donostia Sariak, Urrezko Maskorra– eta besteak berriz, estraofizialak izan arren, beti errepikatzen direnez, jaialdiaren ADNaren osagai bihurtu dira jada. Adibidez, Zinemaldiaren txarteldegi digitala. Ikastolako lanak Pentium II batean egiten genituen garaitik problemak ematen dituen zerbait da eta atzo ez zen salbuespena izan: goizeko 9ak, larunbateko farraren ondoren beren burua goiz esnarazi...